كێبڕكێی ناسا و سپەیس ئێكس كامیان یەكەم كەشتیوان ڕەوانەی مەریخ دەكات؟\nڕۆحانی بۆ كازمی: دەمانەوێت دەستوەردانی دەرەكی لە وڵاتانمان كۆتایی بێت\nسیستانی یەكەم ڕۆژی جەژنی قوربانی دیاریكرد\nدوای سەردانەكانی كازمی سعودیە و ئێران باڵیۆزخانە لە وڵاتی بەرامبەر دەكەنەوە\nكێبڕكێی ناسا و سپەیس ئێكس\nكامیان یەكەم كەشتیوان ڕەوانەی مەریخ دەكات؟\nئەگەر سەركەوتوو بێت، مەسك مێژوو دەنووسێتەوە\nپاش ئەوەی ئاژانسی ناسا ڕایگەیاند، كەشتیوانێكی تایبەتیی ئاسمانی تا ساڵی 2040 ڕەوانەی مەریخ دەكات، كۆمپانیای سپەیس ئێكس-ی ئیلۆن مەسك دووپاتیكردەوە، كێبڕكێ دەكات بۆ ناردنی یەكەم كەشتیوان بۆ هەسارە سوورەكە.\nجوین شوتویل سەرۆكی سپەیس ئێكس و بەڕێوەبەری چالاكییەكانی ڕایگەیاند، یەكەم ئەركیان بۆسەر مەریخ دەشێت بەر لە كۆتایی ئەم دەیەیە ڕووبدات.\nسپەیس ئێكس لەژێر سەرپەرشتیی ئیلۆن مەسك-ی سەرۆكی جێبەجێكاریدا چەندین ئەركی ئەنجامداوە كە پێشتر بە خەیاڵی زانستی دادەنران، لەوانە نیشتنەوەی ڕۆتینی و سەرلەنوێ بەكارهێنانەوەی مووشەكە گەورەكەی فالكۆن 9، بەڵام ئایا ئەمجارە ئالنگارییەكەی سەردەگرێت؟\nبڕیارە مووشەكی (ستارشیپ)ی گەورە كە دەتوانرێت جارێكی دیكە بەكاربهێنرێتەوە و كۆمپانیای سپەیس ئێكس كار لەسەر پەرەپێدانی دەكات، ئەركی گواستنەوەی كەشتیوانانی یەكەم و زامنكردنی گواستنەوەیان بۆسەر مەریخ لەئەستۆبگرێت، بەڵام یەكەم، پێویستە ئیدارەی فڕۆكەوانیی فیدراڵی ڕەزامەندی لەسەر گەشتی كەشتییە ئاسمانییەكە بدات، ئەمەش ئەو پڕۆسەیەیە كە چەندین جار دواكەوتووە، بەڵام لەئێستادا بڕیارە لە كۆتایی ئایاری 2022دا ئەنجامبدرێت.\nكۆمپانیاكە پێویستە چەندین تاقیكردنەوەی سەركەوتوو لەماوەیەكی كورتدا بەدەستبهێنێت، تا بتوانێت بەڵێنەكەی بهێنێتەدی، پێویستە مووشەكەكە ئەركی خولگەیی بە سەركەوتوویی و نیشتنەوە لەسەر ڕووی زەوی بەبێ هیچ كێشەیەك ئەنجامبدات. شوتویل دەڵێت، یەكەمی ئەم گەشتانە لە هاوینی ساڵی 2022دا دەبن.\nدوای ئەوە، پێویستە مووشەكەكەی سپەیس ئێكس توانای خۆی لە وەرگرتنی سوتەمەنی لە خولگەدا بسەلمێنێت. توانای سەرلەنوێ پڕكردنەوەی سوتەمەنی كارێكی زۆر گرنگە بۆ سیستمی نیشتنەوەی مرۆیی لە وێستگەی بۆشایی ئاسمان بۆ گواستنەوەی كەشتیوانانی ئاسمانی و كەلوپەل بۆسەر مانگ و گەڕانەوە وەك بەشێك لە پڕۆژەی ناسا (ئەرتمیس) بۆ گەڕانەوە بۆ مانگ.\nلەئێستادا، بڕیارە سپەیس ئێكس ئەركێكی گرنگ بۆسەر مانگ لە ساڵی 2024دا ئەنجامبدات، دواتریش یەكەم مرۆڤ لەسەر مانگ بنیشێنێتەوە پاش كۆتایی بەرنامەی ئەپۆلۆ لە ساڵی 2025دا.\nئەگەر هەموو ئەوانە بە سەركەوتوویی ئەنجامبدات. سپەیس ئێكس ئامادەدەبێت بۆ ناردنی كەشتیی ئاسمانی بۆ مەریخ. پێشبینی دەكرێت گەشتی یەكەم بێ سەرنشین و تەنها بۆ كەلوپەل بێت، لەنێویشیدا كەلوپەلی تایبەت بە دامەزراندنی بنكەی سەرەتایی لەسەر هەسارە سوورەكە.\nدوایین هەلی نزیكبوونەوە لەنێوان زەوی و مەریخ لەم دەیەدا لە كۆتاییەكانی ساڵی 2028 و سەرەتای ساڵی 2029دا دەبێت. بۆ هێنانەدی بەڵێنەكەی شوتویل، پێویستە یەكەم گەشتی پشكنینی مرۆڤ بۆسەر مەریخ لە زەوییەوە لەو ماوەیەدا بێت.\nئەم هەنگاوە كارەساتبار دەبێت بۆ ئیلۆن مەسك و كۆمپانیاكەی ئەگەر هەر كارەساتێك ڕووبدات، بەڵام ئەگەر سەركەوتوو بێت، مەسك مێژوو دەنووسێتەوە.\nکان دووکەڵی لێهەڵدەستێت و پرسی ژن بە قورسی خۆی بەسەر فێستیڤاڵەکەدا دەدات\nئەردۆغان هەڕەشەیەكی دیكە بۆسەر ڕۆژئاوای كوردستان ڕادەگەیەنێت\nڕۆحانی بۆ كازمی: دەمانەوێت دەستوەردانی دەرەكی لە وڵاتانمان كۆتایی بێت 26/06/2022\nدوای سەردانەكانی كازمی سعودیە و ئێران باڵیۆزخانە لە وڵاتی بەرامبەر دەكەنەوە 26/06/2022\nمێرکاتۆی پاریس کۆتایی نەهاتووە و بۆندێکی گەورە بەڕێوەیە 26/06/2022\nملیۆنان ساڵ جارێک دووبارە دەبێتەوە.. وێنەی تێکەڵبوونی دوو گەلەئەستێرە\nتەلەسكۆپی هابڵ توانیویەتی وێنەی تێکەڵبوونی دوو گەلەئەستێرە تۆماربکات، کە هۆکارەکەی هێزی ڕاکێشانی نێوان دوو گەلەئەستێرەکەیە. دوو گەلەئەستێرەکە ناویان…\nوێنەی دەرگایەک لە مەریخ کە هاوشێوەی دەرگای گۆڕستانی فیرعەونەکانە\nئەو وێنە نامۆیەی لە ساڵی 2012دا لەلایەن کەشتیی ئاسمانیی Curiosityوە لەسەر هەسارەی مەریخ تۆمارکراوە، تائێستا مایەی مشتومڕە لای…\nپلەی گەرمی کیشوەری جەمسەریی باشوور گەیشتووەتە بەرزترین ئاستی\nکیشوەری جەمسەری باشوور بۆ یەکەم جار گەیشتە 20 پلەی سیلیزی، کە ئەمەش واتای تێكچوونی کەشوهەوای گەورەترین بەستەڵەکی جیهانە.…\nپەیوەندیی نێوان بیستۆکەکان و شێرپەنجە.. تێگەیشتنێکی هەڵەیە یان ڕاستییەکی بێدەنگی لێکراو\nپسپۆڕان و شارەزایان، بەبەردەوامیی ئامۆژگارییمان دەکەن ئامێر و خزمەتگوزارییە پێشکەوتووە تەکنەلۆژییەکان بە وریایی و بەرپرسیارێتییەوە بەکاربهێنین تاوەکو پارێزراوبین…


پارتی‌و یەكێتی لەسەر وەرگرتنی وەزارەتێكی بەغدا ململانێیانە\nیەكێتی نیشتمانی كوردستان و پارتی دیموكراتی كوردستان لەسەر وەرگرتنی پۆستی وەزیری وەزارەتێك لەكابینەی نوێی حكومەتی عێراق ململانێیانە‌و هەریەكەیان بە مافی حزبەكەی دەزانێت.\nرۆژی 6ی تشرینی دووەم ی2018 پەرلەمانی عێراق كۆدەبێتەوە‌و یەكێك لەبەرنامەكانی دانیشتنەكە متمانە بەخشین دەبێت بەو وەزیرانەی كە لەدانیشتنی (25یتشرینی یەكەم ی2018 ) متمانەیان پێ نەبەخشرا.\nمیران محەمەد، ئەندامی پەرلەمانی عێراق لەفراكسیۆنی یەكێتی نیشتمانی كوردستان بە ژیان¬ی وت"یەكێتی كاندیدی هەبوو بۆ وەزارەتی داد، بەڵام رێكەوتن نەكرا لەسەری‌و لەئێستادا گۆڕدراوە بە وەزارەتی كۆچ‌و كۆچبەران‌و ئەو وەزارەتە دەدرێتە یەكێتی".\nوتیشی "وەزارەتی كۆچ‌و كۆچبەرانیش وەزارەتێكی گرنگە‌و باشترە لەوەزارەتەكەی پێشوی كابینەی حكومەتی عێراق كە وەزارەتی رۆشنبیری بوو، هەروەها كاندیدی یەكێتی بۆ ئەو وەزارەتە هەر خالید شوانی ئەندامی سەركردایەتی یەكێتی دەبێت ".\nلەكۆبونەوەی ئاسایی ئەنجومەنی نوێنەرانی عێراقدا، شەوی 2ی تشرینی یەكەم بەرهەم ساڵح بە 219 دەنگ توانی پۆستی سەرۆك كۆمار بەدەستبهێنێت و سەربكەوێت بەسەر فواد حسێن، كاندیدی پارتی كە 22 دەنگی بەدەستهێنا‌و ئەوەش سارد‌و سڕییەكی لەپەیوەندییەكانی نێوان ئەو دوو پارتەی دروستكردووە‌و هەتا ئێستاش ئاسەواریی هەر ماوە.\nمیران محەمەد بۆ ژیان¬ی روونكردەوە "ئەو گرژییەی لەنێوان پارتی‌و یەكێتی هەبوو لەئێستادا نەماوە‌و رەوییەوەتەوە‌و كورد لەنێوان لایەنە سیاسیەكاندا كێشەی زۆر گەورەی تێپەڕاندووە‌و ئەوەش تێدەپەڕێنێت".\nوتیشی "لەسەرەتاوە شەڕ‌و ناكۆكیمانە لەسەر پۆستەكان، بەڵام دواتر دەستكەوتەكە بۆ هەموومانە".\nئەو بەدەستهێنانی پۆستی سەرۆك كۆماری‌و وەزارەتەكانی دارایی‌و ئابوری‌و ئاوەدانكردنەوە‌و ئەوانی دیكەی بە دەستكەوتی باش بۆ كورد ناوبرد‌و جەختی كردەوە "دەستكەوتەكانی كورد لەم كابینەیەدا ئەگەر لەكابینەكانی پێشوو باشتر نەبێت خراپتر نابێت".\nسەرۆكی فراكسیۆنی پارتی دیموكراتی كوردستان لەپەرلەمانی عێراق ئەو وەزارەتەی كە یەكێتی كاندیدی بۆ داناوە بە ئیستیحقاقی پارتی دەزانێت‌و ئاماژە بەوە دەكات كە "پارتی سازشی لەسەر ناكات".\nڤیان سەبری، سەرۆكی فراكسیۆنی پارتی دیموكراتی كوردستان لەپەرلەمانی عێراق، بە ژیان¬ی وت"پارتی كاندیدی هەیە بۆ پۆستی وەزیری كۆچ‌و كۆچبەرانی عێراق‌و ئەو پۆستە ئیستیحقاقی پارتییە".\nوتیشی "نەمبیستووە هیچ لێكتێگەیشتنێك لەنێوان پارتی‌و یەكێتی هەبێت لەبارەی ئەو وەزارەتەوە".


خوێندنەوەی دۆخی ئاڵۆزی شەنگال پێش هەموو شتێک پێویستی بەوەیە بە دوور لە دروشمە قەبەکانی لایەنەکان‌و خۆ نمایشکردنیان وەک قارەمانی نەتەوەیی لە وێنەکە بڕوانین. چونکە هەمیشە ئەوەی روودەدات، پێش ئەوەی بەرئەنجامی دروشم‌و ئامانجە ئایدیۆلۆجییە راگەیانراوەکان بێت، بەرهەمی شەڕی بەرژەوەندی‌و دەسەڵاتی هێزە سیاسییەکانە، بێگومان بێ ئەوەی مەبەستمان ئەوە بێت لە رۆڵی دروشم‌و ئایدیۆلۆجیاکان لە رووداوەکاندا کەم بکەینەوە.\nگومانی تێدا نیە بەشێک لە کێشەی نێوان پارتی‌و پەکەکە دەگەڕێتەوە بۆ ئەو پەیوەندییە هەمە لایەن‌و قووڵەی پارتی لەگەڵ تورکیا هەیەتی‌و رووداوەکەی ئەمڕۆش لە کاریگەریی تورکیا بەدوور نیە (دواتر دێمە سەر باسی تورکیا). لەبەرمبەریشدا پەیوەندی نێوان پەکەکەو ئێران. بەڵام مەسەلەکە هەر ئەوەندە نیە. بەبێ کاریگەری ئێران‌و تورکیاش، کێشەو ناکۆکی لەنێوان پارتی‌و پەکەکەدا راستییەکی زانراوەو رووداوێکی کوتوپڕو هەنووکەیی نیە. لە بنەڕەتدا پارتی هێزێکی ناوەڕاستڕەوی پارێزگارە (موحفیزکار) کە بناغەکەی عەشیرەتە. لەبەرامبەردا پەکەکە لەسەرەتادا وەک حیزبێکی چەپی مارکسی لینینی دامەزراوەو هەتا ئێستاش زۆرێک لە خەسلەتەکانی ئەو ئایدیۆلۆجیایەی پێوە دیارە. بەدرێژایی ساڵانی رابردووش شاهیدی شەڕو ناکۆکی ئەم دوو حیزبە بووین لەسەر نفووزو دەسەڵات. دەبێ ئەوەش زیاد بکەین کە بە حوکمی جوگرافیاو نزیکی دیالێکتی زمانەوە، پارتی پەکەکە وەک مەترسییەکی گەورە بۆ سەر نفووزی خۆی لە بادینان دەبینێت. واتە ئەمە ململانێیەکە لەسەر نفووزو دەسەڵاتی ناوچەیی‌و نەتەوەیی.\nلەگەڵ ئەوەشدا رەنگە لای هەندێک کەس سەیر بێت ئەگەر بڵێم ئەم دوو حیزبە لە زۆر شتیشدا لەیەک دەچن، بەڵام لێکچوونێک کە مایەی ناکۆکییەکی بەردەوامە لەنێوانیاندا…. چۆن؟\nهەردوو حیزبەکە خەون بەوەوە دەبینن‌و هەوڵ بۆ ئەوە دەدەن لە هەر چوارپارچەی کوردستان رۆڵ‌و کاریگەرییان هەبێت. لێرەشەوە لە هەر شوێنێک هەردووکیان نفووزیان هەبێت، لە ململانێی بەردەوامدان. ئەوەتا بە ناوی جیاوازەوە هەر یەکەیان دنیایەک لق‌و پاشکۆی خۆیان لە پارچەکانی تردا دروستکردووە. ئەو پێکدادانەی لە نێوان "هێزی رۆژ”و "یەپەشە”دا روویدا، لە راستیدا شەڕی پارتی‌و پەکەکەیە کە ئەو دوو هێزە بە (وەکالەت!) ئەنجامی دەدەن. جگە لەوەش هەر یەکە لە پارتی‌و پەکەکە، لە مەسەلەی قبوڵکردنی جیاوازی‌و هێزی خاوەن بیروڕای جیاوازدا دەڵێی کۆپیی یەکترن. پارتی راست دەکات کە دەڵێت پەکەکە لە باکوورو رۆژاوا جگە لە خۆی‌و پاشکۆکانی کەسی تری قبووڵ نیەو رێگەنادات کەس بجووڵیتەوە، بەڵام هەمان شت بۆ پارتیش راستە، تەنها بە یەک جیاوازی: ئەوەی پەکەکە لە باکوورو رۆژاوا بۆی چۆتەسەر، لە باشوور بۆ پارتی ناچێتەسەر. ئەوەتا لەو ناوچانەدا کە پارتی دەسەڵاتی رەهای هەیە، هەرچی بە دڵی ئەو نەبێت ئاودیوی دێگەڵەی دەکات، تەنانەت ئەگەر ئەندام یان سەرۆکی پەرلەمانیش بێت‌و بە دەنگی خەڵک هەڵبژێردرابێت!\nبێگومان بەریەک کەوتنی دوو هێزی لەم جۆرە، جگە لە ناکۆکی‌و پێکدادان هیچ شتێکی تری لێ چاوەڕێ ناکرێت‌و ئەستەمە وەکو کورد دەڵێت، دانوویان پێکەوە بکوڵێت! بۆیە سەیر نیە پارتی دیموکراتی کوردستان کە ماوەیەکی زۆرە بە لاف‌و گەزافی دەوڵەتی سەربەخۆی کوردستان مێشکی بردووین، ئێستا دەڵێت پەکەکە هێزێکی دەرەکییەو "عێراقی نیە!” دەبێ شنگال چۆڵ بکات! وەک ئەوەی یەکەم هەنگاوی جیابوونەوە لە عێراق بریتی بێ دەرکردنی هێزێکی کوردی کە عێراقی نیە، بەڵام تاکە هێزبوو لە بەرامبەر هێرشی داعشدا بەرگری لە ئێزیدییەکان کرد. هەرچی پەکەکە-یشە، سەری زمان‌و بنی زمانی "خەباتی نەتەوەیی”یە، کەچی دەڵێت شنگال دەبێ کانتۆنێکی سەربەخۆ بێت‌و لەلایەن خەڵکی شنگالەوە بەڕێوە ببرێت، کە دیارە مەبەستیان ئەو هێزانەی شنگالە کە سەر بە خۆیانن!\nئەگەرچی وەک باسمان کرد، ناکۆکی نێوان پارتی‌و پەکەکە بە حوکمی بونیاد، پێکهاتە، روئیای سیاسی‌و لێکچوون‌و لێکنەچوونەکانیان رووداوێکی نوێ یان چاوەڕوان نەکراو نیەو ، بەڵام پرسیارەکە ئەوەیە، بۆچی ئێستا؟\nرۆڵی تورکیا لەم دۆخەدا چیە؟\nمن لە شوێنی تردا بە درێژی لەسەر تورکیای ئەردۆغان‌و شێوازو مامەڵەکردنی لەگەڵ کورد بەگشتی‌و لە باکوورو باشوور بەتایبەتی قسەم کردووە. بۆیە لێرەدا بەکورتی تەنها ئەوەندی پەیوەندی بە دۆخی ئێستاوە هەیە، قسە لەسەر سیاسەتی تورکیای ئاکەپەو ئەردۆغان دەکەم.\nسەرکەوتنە مێژووییەکەی هەدەپە لە هەڵبژاردنی حوزەیرانی ٢٠١٥ی تورکیادا شکستێکی گەورەی تووشی ئەردۆغان‌و حیزبەکەی کرد. لە هەمان کاتدا سەرکەوتنەکانی پەیەدە لە رۆژاواو دەست پێکردنی هاوکاریی ئەمریکا بۆ پەیەدە، مەترسییەکی گەورەی خستە دڵی تورکیاوە، بەجۆرێک ئەردۆغان تووشی هیستریای کورد بوو، کۆتایی بە پرۆسەی چارەسەری یاخود "پرۆسەی ئاشتی” هێناو لەوە بەدواوە دژایەتیکردنی هەموو بەرەوپێش چوونێکی سیاسیی کورد بووە سەرلەوحەی ئامانجەکانی. هەتا ئیدارەی ئۆباما لەسەرکار بوو، هەوڵێکی زۆری دا ئەمەریکا رازی بکات دەست لە هاوکاریی پەیەدە هەڵگرێت‌و رێگەی تورکیا بدات هێزی سەربازی بنێرێتە باکووری سووریا بۆ شەڕی پەیەدە، بەڵام سەری نەگرت. بەهۆی ئەم کێشەیەوە، پەیوەندی نێوان تورکیاو ئەمەریکا گەیشتە ئاستێک لە خراپی، کە لە مێژووی ئەو دوو وڵاتەدا کەم وێنە بووە. تا ئەو رادەیەی لە کۆتا رۆژەکانی ئۆبامادا، ئەردۆغانی ئەندامی ناتۆ تەنازولێکی گەورەی بۆ رووسیا کرد، بە رەسمی داوای لیبوردنی لە ڤلادیمیر پونت کرد لەسەر خستنە خوارەوەی فڕۆکە رووسییەکە، لە ئەنجامیشدا سەربەخۆ لەگەڵ رووسیادا رێکەوت‌و چرای سەوزی لێ وەرگرت بۆ ئەوەی سوپای تورکیاو هێزە سورییەکانی هاوپەیمانی خۆی ئاودیوی سنووری سوریا بکات‌و رێگە لە پەیەدە بگرێت کانتۆنەکانی کۆبانی‌و عەفرین بەیەک بگەیەنن. لەباکوریش هەڵمەتێکی سەربازیی خوێناویی بۆ شارەکانی باکوور دەستپێکرد، بە سەدان ئەندام پەرلەمان‌و سەرکردەی سیاسیی کوردی لە زیندان توند کرد، بەو خەیاڵەی کۆتایی بە پەکەکەو جووڵانەوەی کورد بێنێت.\nلێردا دەبێ ئاماژە بۆ ئەوەئش بکەین، عەبدولقادر سەلڤی کە رۆژنامەنوسێکی ناسراوی سەر بە ئەردۆغانەو بەوە ناسراوە پەیوەندی نزیکی لەگەڵ بەرپرسە باڵاکانی حکومەتەکەی ئەردۆغاندا هەیە، هەر لەسەرەتای دەستپێکردنی ئۆپەرسیۆنی "قەڵغانی فورات”ەوە، لە وتارێکیدا کە لە رۆژنامەی حورییەت-دا بڵاوکرایەوە، ئاماژەی بەوە کرد ئەم ئۆپەراسیۆنە هەر بە سووریاوە ناوەستێ‌و بەشی دووەمی لە بەهاردا لە "باکووری عێراق!” جێبەجێ دەکرێت. با ئەوەشمان لەبیر بێت کە لەو کاتەوە تا ئەمڕۆ، بەردەوام بەرپرسە باڵاکانی تورکیا دەیانوت "رێگە نادەین قەندیلێکی تر لە شنگال دروست بێت”. ئەمەش باشترین سەلمێنەری ئەو راستییەیە کە "قەڵغانی فورات” لە بنەڕەتدا بۆ دژایەتی پەکەکەو کورد داڕێژراوە نەک شەڕی داعش یان هاوکاری "سوپای سووریای ئازاد”.\nئەردۆغان هیوای بەوە بوو لەگەڵ هاتنە سەرکاری ئیدارەی ترامپدا سیاسەتی ئەمەریکا بگۆڕێت‌و لە سووریادا لەبری پەیەدە، هاوکاریی تورکیا بکات لە گرتنی شاری (رەققە)دا. بۆیە بەپێی هەواڵەکانی میدیای تورکی، بە پەلە پلانێک (یاخود راستترە بڵێم پیلانێک) ئامادەکراو لە کۆبوونەوەی نێوان هەردوو سەرۆک ئەرکانی تورکیاو ئەمەریکادا لە بنکەی ئاسمانیی ئینجەلرلیک (١٧ی شوباتی رابردوو) پێشکەشی ئیدارەی ترامپ کرا. بەپێی ئەم "پیلانە!” سوپای تورکیاو سوپای ئازادی سووریا (کە بریتین لەو هێزە ئیسلامییە توندڕەوانەی سەر بە تورکیان) بە پشتیوانی ئەمەریکاو هاوپەیمانان، رەققە لەدەستی داعش دەردێنن. بۆ ئەم مەبەستە تورکیا دوو رێڕەوی پێشنیار دەکرد: یەکەمیان لە شارۆچکەی (باب)ەوە بۆ مونبیج‌و پاشان رەققە. بۆیە تا ئەمڕۆش ئەردۆغان دەڵێت "شارۆچکەی باب کۆتایی رێگە نیەو لەوێوە بەرەو مونبیج‌و رەققە دەچین”. یاخود بە رێگەی کۆبانی‌و گرێ سپیدا بەرەو رەققە. لە هەردوو بژاردەکەشدا مەبەستیان لێدانی هێزەکانی سووریای دیموکراتی‌و پەیەدە بوو. هەر بەپێی میدیای تورکی، تورکیا ئامادەبوو، ئامادەیە پێشمەرگەکانی رۆژاوا (واتە ئەو هێزانەی سەر بە پارتین‌و ئەمڕۆ دروستکەری هەواڵە گەرمەکەی شنگال بوون) لەم ئۆپەراسێۆنەدا بەشدار بن. واتە پلانەکەی تورکیا تەنها یەک مەرجی هەبوو: بە هەموو شتێک رازین، بەو مەرجەی پەیەدەو یەپەگە دوور بخرێنەوەو پەراوێز بخرێن. کاتێکیش سەرۆک ترامپ رایگەیاند پێنتاگۆنی راسپاردووە لە ماوەی ٣٠ رۆژدا پلانێک بۆ سووریا ئامادە بکات، ئەردۆغان کەوتە جموجۆڵێکی بەرفراوان بۆ کۆکردنەوەی پشتیوانی بۆ پیلانەکەی، هەر ئەمەش مەبەستی سەرەکیی سەردانەکەی بوو بۆ بەحرەین‌و قەتەرو سعوودیە.\nبەڵام لێدوانی جەنەراڵ ستێفان تاوسند کە رۆژی ٢ی ئەم مانگە رایگەیاند کوردەکانی سووریا بەشدار دەبن لە ئازادکردنی رەققەدا، بەجۆرێک لە جۆرەکان جێگەی بێهیواییەکی گەورە بوو بۆ تورکیا. بۆیە کێشەکەی شەنگال بەتایبەت پاش سەردانەکەی بارزانی بۆ ئەنکەرە، لەم سیاقەدا مانای خۆی وەردەگرێت: ئەگەر ئەمەریکا بەنیازە پشت بە پەیەدە- پەکەکە ببەستێ، با بزانێت ئێمە دەستەوسان نابین‌و دەتوانین کێشە بۆ پەیەدەو پلانەکەی ئەمەریکاش دروست بکەین، دیارە بە هاوکاری پارتی کە وەکو لەسەرەوە باسمان کرد، پەکەکە بە رکەبەرو هێزێکی مەترسیدار لەسەرخۆی دەزانێت. بۆیە دەشێت ئەو هەواڵانە راست بن کە دەڵێن سەفارەت‌و کۆنسوڵخانەی ئەمەریکا لەسەر خەتن بۆ راگرتنی شەڕەکە، چونکە رەنگە ئەم شەڕە نەک هەر بۆ سووریا، بەڵکو کێشە بۆ شەڕی داعش لە عێراقیش دروات بکات. هەرچی تورکیایشە، دوور نیە ئەگەر بەتەواوی بێهیوا بێت لەوەی ئەمەریکا دەست لە رۆژاوا هەڵگرێت، راستەوخۆ سوپاکەیشی بێنێتە سەر شنگال‌و ئەوەندەی تر دۆخەکە ئاڵۆز بکات، واتە جێبەجێ کردنی ئەو سیناریۆیەی عەبدولقادر سەلڤی لەمێژە باسی کردووە. ئەمەش دەشێت هەرێمەکەمان بەرەو گێژاوێک بەرێت کە کەس نەزانێت لە چ کەنارێکدا ئارام دەگرێت. چونکە بێگومان لە هەلومەرجێکی ئاوادا دەشێت دەوڵەتی عێراق‌و ئێرانیش کاردانەوەیان هەبێت‌و، خۆیان راستەوخۆ یان لە رێگەی هێزە هاوپەیمانەکانیانەوە ئەوەندەی تر دۆخەکە ئاڵۆز بکەن.\nبەکورتی، دروستکردنی ئەم قەیرانە لەم رۆژەدا کە ناوچەکە بە دۆخێکی ئاڵۆزو پڕ لەمەترسیدا تێدەپەڕێت، جگە لە گەورەکردنی مەترسییەکان‌و موجازەفەیەکی راستەقینە بە داهاتووی خەڵکی کوردستان، هیچی دیکەی لێ چاوەڕێ ناکرێت. وەکو زۆر کەسیش گوتوویانە، هەموومان لەم دۆخدا دەدۆڕێین‌و تەنها دوژمنەکانمان دەیبەنەوە. بەڵام ئایا حیزبەکانی ئێمە دەربەست دێن، یاخود رق لەخۆ بوون‌و بێگانەپەرستی بەجۆرێ کوێری کردوون، جگە لە بەرلووتی خۆیان هیچی تر نابینن؟


لاوان و چالاکی سیاسی\nگرینگی لاوان لە گۆرانکاریە سیاسی و کۆمەڵایەتیەکان لە هەر وڵاتێک بە تایبەت وڵاتی ئێران کە زۆرتر لە نێوەی لە حەشیمەتی ئێران و کوردستانیش جەمعیەتەکەی گەنجە و یەکێک لە تایبەتمەندیگەل وڵاتی ئێران ئەوەیەکە وڵاتێکە لاو. هەروەها بە لەبەرچاو گرتنی گرینگی ئەم پوتانسییەڵ و تایبەتمەندیە وەکوو ئیمتیاز و سەرمایەیکی گەورە بۆ گۆڕانکاریە سیاسی و کۆمەڵایەتییەکان. لە پێشەکی بابەتەکەدا ئاماژەی بە چەمکی لاو یان گەنج دەکرێت.\nلە روانگەی کۆمەڵناسیەوە لاو کەسێکە، کەسایەتی بۆ خۆی قایل دەبێت، نەسڵ یان جیلێکە نەک چینێکی تایبەت و بەردەوام. ئامادەیە بۆ گۆڕانکاری لە بەر ئەوەی کە وابستە و گرێدراوی وەهای نیە لە بابەت هەندێک بەرپرسایەتی کۆمەڵایەتی و ئابووریەوە (وەکوو ئیش و کار و خێزان و منداڵەوە). ئەم یەکدەست نەبوون و کەسایەتی قایل بوون و هەروەها وابستە نەبوون و حەز و ئاواتی گەنج بۆ ئەزموون کردنی جۆرێکتر لە ژیان یان بە واتایکیتر ئەزموون کردنی ژیانێکی نوێ و هێز و وزەی سەردەمی لاوی فاکتورگەلی سەرەکین لە بەشداری لاوان لە شۆڕشە سیاسی و کۆمەڵایەتیەکان دا. هەروەها کە دەبینین زۆربەی خەباتکار و شۆرشگێرەکان لاوانن. لەباری کۆمەڵایەتی و دەروونناسیشەوە کەسایەتی لاو بە جۆرێکە حەزی لەوەیە کە خاوەن شوناسی تایبەت بە خۆی بێت. هەر لە سەردەمی لاویدایە کە گەنج یان لاو دەبێتە لایەنگری حیزب و رێکخراو و بیروباوڕە جیاوازەکان و ئەوەیشەکە حیزب و رێکخراوەکان لە ناو لاوان دا لایەنگری زۆریان هەیە. لاو بە جیابوون لە بنەماڵە و پەیوەست بوون بە گروپ و رێکخراوە کۆمەڵایەتیەکانەوە هەوڵ ئەدا ئەو هەستی سەربەخۆی خۆیە پیشان بدات. کۆماری ئیسلامیش بە تێگەیشتن لەو راستیانەیە کە بە تەواو هێز و توانایەوە هەوڵ ئەدا بە هەر جۆرێک ئەکرێت، ئەو هێز و وەزەو و تواناییە بۆ گۆڕان کە لە ناخی گەنجانی ئێران و بە تایبەت گەنجانی کوردستان بوونی هەیە، بەری پێبگرێت یان کونترۆڵی بکات. گەنجانێک کە زۆربەیان بیر و هەستێکی بە هێز لە تێکۆشەر بوون و حەق خوازیان هەیە. یەکێک لە سەرەکیترین شێوەگەلی نامرۆڤانەش کە کۆماری ئیسلامی دژ بە لاوان و کونترۆڵ کردنیان گرتوویەتە بەر پەرەپێدانی بەڵای ماڵوێرانکەری ئێعتیادە لە نێو کۆمەڵگا و تووش کردنی لاوانە بە مادە هۆشبەرەکان. بە بێ گرینگی دان بەوەی کە ئێعتیاد و پەرەسەندنی وەکوو خەسارێکی گەورەی کۆمەڵایەتی زەبرێکی کوشندەیە لە بنەڕەتی هەر کۆمەڵگاێک و داهاتووی ئەو کۆمەڵگا و تاکەکانی ناو کۆمەڵگاکەش بەرەو وێرانی دەبات.\nداکوکی لە سیاسەت و چالاکی سیاسی\nتوماس هۆبز لە مودێلەکەیدا باسی لە دەوڵەتێکی نایابی سرووشتی کردووە کە تێیدا هەموو تاکەکان بە یەکسان کەڵک لە سەرچاوەکانی سرووشت وەردەگرن. بۆ هۆبز دەرکەوت کە ئەمجورە رێکخستنە بۆتە هۆی پەیدا بوونی " شەڕی هەمووان دژی هەمووان" جگە لەوەش بۆی دەرکەوت کە مرۆڤەکان لەو حاڵەتەدا دەچنە نێو دۆخی پەیمانی کۆمەڵایەتی و دەستبەرداری مافی رەهای خۆیان بۆ هەندێ جۆری پاراستن دەبن. سیاسەت وەکوو زۆربەی زانستە مرۆییەکان هەڵگری پێناسەگەلێکی جۆراوجۆرە. وشەی سیاسەت( پۆلێتیک) لە وشەی یونانی پۆلێتیکاوە هاتووە. رامیاری یان سیاسەت بە شێوەیەکی گشتی، هەموو ئەو هونەرانە لە خۆ دەگرێت کە شێوەی دابین کردنی پێَداویستیەکانی کۆمەڵگای مرۆیی دیاری دەکات وەکوو چۆن ئەڵێن، سیاسەتی ئابووری یان سیاسەتی پەروەردە و بارهێنان. جگە لەوەش دەتوانین ئاماژە بەم پێناسەگەلە بکەین کە تایبەتیترە: ئەوەی پەیوەندی بە کاروباری گشتیەوە هەیە، زانست و هونەری هەڵسوکەوت و هەروەها هونەری بەرێوبەرایەتی کردن و جێبەجێ کردنی ئەمری مومکینە. ئەزموونە مێژووییەکانی دەسەڵاتدارانی دیکتاتۆر و سەرەڕۆ پیشانیان داوە کە زۆرداران بە هیچ چەشنیًک ئیزن نادەن خەڵک لە کاروباری گشتی دەس وەربدات. ئەم رژیمانە سیاسەت وەکوو دیاردەیەکی قیزەوەن و دزیو پیشان ئەدەن و پێیان خۆشە خەڵک بیر لە مافە سیاسیەکانی خۆیان کە بریتیە لە رێکخستنی پێوەندی نێوان دەسەڵاتەکان و هاوڵاتیان نەکەنەوە. کۆماری ئیسلامی یەکێک لە نموونە سەرەکیەکانی ئەو دەسەڵاتانەیە.\nرەوتی مێژوویی سەدەی پێشووە سەلماندوویەتی، خەباتگێران و چالاکانی تێکۆشەر و دڵسۆز و لە خۆبردوو و بیرمەندانی سیاسی کردەگەرا، بە چالاکی سیاسی خۆیان، زۆرترین رۆڵ و دەوریان بووە لە جێخستن و بایەخ پێدانی کۆمەڵگا بە بەها مودێرنە دیموکراتیکەکان و چالاکی وشیاریدەرانە\nئەم رژیمە بۆ دریًژەدان بە دەسەڵاتی رەشی خۆی لە هەر ئامرازێک کەڵک وەردەگرێت. کۆماری ئیسلامی هەر لە دەنگ و رەنگەکەیەوە بگرە هەتا رێکخراوی پروپاگەندەی ئیسلامی و کتێبە دەرسیەکان، بیری دژە ئینسانی وڵایەتی رەهای فەقیە پەرە پێدەدات. هەڵسوکەوتی کاربەدەستانی کۆماری ئیسلامی ماڵوێرانییەکی گەورەی بۆ خەڵک بەرهەم هێناوە. ئەم سیاسەتانە وای کردووە کە هاوڵاتیان لە ئاخاوتنەکانیان دا سیاسەت بە درۆودەلەسە پێناسە بکەن. بەم پێیە لاوان دەبێت وشیار بن چوونکو ئەمە هەر ئەو شتەیە کە دەسەڵاتی سەرەڕۆ دەێهەوێت. بە واتای دیکە دەسەڵاتدارانی رژیم ئەوەندە بەهای چالاکی سیاسیان بردووەتە سەرەوە کە خەڵک زۆر بە دوورەپەرێزیەوە بەرەوڕووی چالاکی سیاسی دەبنەوە. ئەمە لە کاتێک دایە کە زۆربەی وڵاتە پێشکەوتووەکانی دنیا، خاوەن سیستمێکی سیاسی دیموکراتیکن. گەیشتن بە وەها قۆناغێکیش بە بێ شارۆمەندانێکی خاوەن وشیاری سیاسی وەدی نایەت. هەر بەم پێیە یەکێک لە ئەرکە سەرەکیەکانی لاوانی ئێران بەگشتی و لاوانی کورد بە تایبەتی، تەیار کردنی خۆیان و کۆمەڵگاکەیانە بە چەکی وشیاری سیاسی.\nئەرەستوو مرۆڤی بە ئاژەڵی سیاسی پێناسە کردووە و ئەمەش ئاماژەێکە بە گرینگی و کاریگەری سیاسەت لە سەر ژیانی مرۆڤ. بەم پێیە دەتوانین بڵێن کۆماری ئیسلامی دەێهەوێت کە زۆربەی خەڵک تووشی لە خۆ نامۆ بوون بکات و لە ئەسڵی خۆیان کە هەمان سیاسی بوونە دووریان بخاتەوە. لاوان دەبێ لەم راستیە بگەن کە خەباتی سیاسی لە وڵاتێکی وەکوو ئێران بە گشتی و کوردستان بە تایبەتی، ئەمرێکی پێویستە. تێکۆشەرانی سیاسی لەم وڵاتە زۆربەیان خاوەن سرووشتێکی حەق خوازانەن و بۆ مافە سەرەتاییەکانی خۆیان و کۆمەڵگاکەیان تێدەکۆشن. هەروەها لە بەرانبەر رژیمێکی دڕندە راوەستاوەن کە لە هیچ کردەوەێکی نامرۆڤانە خۆ نابوێرێت. لە زیندان و ئەشکەنجەوە بگرە تا دەستدرێژی و لە سێدارەدانی چالاکانی سیاسی و مەدەنی، بە درێژای سی ساڵی رابردوو لە ئێران و کوردستان بەرێوە چووە. سیاسەت تێکوشانێکە بۆ بە دەست هێنانی دەسەڵاتێکی یاسایی بۆ خزمەت کردن بە خەڵک بە پێی پرۆگرامێک کە هەڵقوڵاوی داخوازییەکانی خەڵکە. بەڵام سیاسەتی سەرکوت و داپڵۆسێنەری کۆماری ئیسلامی کە بەسەر خەڵکدا سەپاوە، کاریگەری نێگەتیڤی کولتووری و کۆمەڵایەتی زۆری لەم بوارەدا بە جێهێشتووە. بە پێچەوانەوە رەوتی مێژوویی سەدەی پێشووە سەلماندوویەتی، خەباتگێران و چالاکانی تێکۆشەر و دڵسۆز و لە خۆبردوو و بیرمەندانی سیاسی کردەگەرا، بە چالاکی سیاسی خۆیان، زۆرترین رۆڵ و دەوریان بووە لە جێخستن و بایەخ پێدانی کۆمەڵگا بە بەها مودێرنە دیموکراتیکەکان و چالاکی وشیاریدەرانە. ئەزموونەکانی مێژوویی هاوچەرخ پێمان دەڵێن کە هێزی خەڵک بە وشیاری سیاسی و بوێری و خەباتی بەردەوام توانیویانە گەورەترین دیکتاتورەکانی سەردەم لە سەر دەسەڵات بێننە خوارەوە و چارەنوسێکی دیکە بۆ خۆیان بێننە ئاراوە.\nهەر بەم پێیە هەر وا کە لە سەرەتاوە ئاماژەمان پێکرد، لاوانی ئێران بە گشتی و لاوانی کوردستان بە تایبەتی وەکوو هێزی سەرەکی گۆڕانکاریە سیاسی و کۆمەڵایەتیەکان بە هەست بە بەرپرسایەتی و باوەر بەخۆ بوون دەتوانن هەوڵەکانیان بۆ گۆڕانێکی بنەڕەتی لە بازنەی سیاسی وڵاتەکەیان دا چڕتر بکەنەوە و بە وشیاریەوە بەرەو داهاتووێکی روون بۆ خۆیان و کۆمەڵگاکەیان هەنگاو هەڵهێنن.\nسەرچاوە: رۆژنامەی ژمارە(85)ی ئاسۆی رۆژهەڵات


عێراق پلەبەرزکردنەوە و سەرموچەى فەرمانبەران دەستپێدەکاتەوە\n2020.09.06 - 08:48\nوەزارەتی پلاندانانی عێراق بودجەى کۆتا سێ مانگی ئەمساڵی ڕەوانەى ئەنجومەنی وەزیران کرد بۆ پەسەندکردنی و دواتریش ڕەوانەى پەرلەمانی کرد بۆ دەنگدان لەسەری، تاوەکو یاسای قەرزەکان جێبەجێبکرێت بۆئەوەى تەواوی شایستە داراییەکانی فەرمانبەران و هاوڵاتیان بۆ ئەم چەند مانگەى ئەمساڵ دابینبکرێت.\nماهر حەماد جوهان، بریکاری وەزارەتی پلاندانانی عێراق بە ڕۆژنامەی سەباحی نیمچە فەرمی وتووە، ئەو بودجەیەی دەنگی لەسەر درا هەمان ئەو بودجەیەیە کە پێشتر ئامادەکرا و کۆی بودجەکە 146 ترلیۆن دینارە و بڕی کورتهێنانیش تێیدا 80 ترلیۆن.\nماهر حەماد جوهان جەختی کردەوە کە بودجەکە هیچ گۆڕانکارییەکی بەسەردا نەهاتووە و دەستپێکردنەوەى سەرموچە و پلەبەرزکردنەوەى فەرمانبەرانیشی لەخۆگرتووە.\nوتیشی، لە ئێستادا وەزارەتەکە سەرقاڵی ئامادەکردنی ڕەشنوسی بودجەى ساڵی 2021ـە و وەزارەتی پلاندانان و نەوت و بانکی ناوەندی و دەستەى گومگ و بەڕێوەبەرایەتی گشتیی قەرز بەشدارن لە نوسینەوەیدا.\nهەر دوێنێ فارس عیسا، نوێنەری نوێنەری حکومەتى هەرێم لە بەغدا ئاشکرایکرد، ماوەیەک هەفتەیەکە شاندێکی هونەری حکومەتی هەرێمی کوردستان لە بەغدان و بەشداری کۆبوونەوە و گفتوگۆ ستراتیژییەکان دەکەن لەسەر ڕەشنوسی بودجەى ساڵی داهاتوو.\nفارس عیسا بە ناس کوردی وت، شاندەکە هونەرییە و لە جێگری وەزیری پلاندانان و بەڕێوەبەری گشتیی بودجە و بەڕێوەبەری گشتیی وەزارەتی دارایی هەرێم و چەند کەسێکی تر پێکهاتوون، بڕیارە تاوەکو 19ی ئەیلول لە بەغدا بمێننەوە.\nوتیشی، شاندەکەى هەرێم بەشداری ئامادەکردنی چوارچێوەیەک بۆ ڕەشنوسی پڕۆژەیاسای بودجەی ساڵی 2021ی عێراق دەکات.\n2020.09.20 - 16:46\nحکومەتى هەرێمى کوردستان بڕیارى پلەبەرزکردنەوەى پێشمەرگەیدا\n2020.08.23 - 17:55\nلیژنەی دارایی: موچەی سێ مانگی داهاتووی فەرمانبەران مسۆگەرکراوە\n2020.09.13 - 09:52\nمامۆستایان و فەرمانبەرانى سلێمانى یاداشتێک دەدەنە مستەفا کازمى\n2020.09.11 - 14:20


بێرێزیا ل ھمبەر ئالایێ کوردستانێ تاوانەکا نەتەویە - دارکا مازی\nل باشوورێ کوردستانێ باژارێ سولەیمانیێ، ھندەک خوەندەڤانێن زانینگەھێ ژ بۆ بجیھ ئانینا ھندەک داخوازێن خوە یێن گرێدایێ خوەندەڤانیێ دەست ب خوەپێشاندانا کرن. د سەری دا پرانیا خەلکەکێ و ئالیێن سیاسی و ھەتا دەزگەھێن حکوومی داخوازێن خوەنداڤانا مەعقوول دیتن و حکوومەتا ھەرێما کوردستانێ ژ بۆ ڤێ یەکێ جڤیا و ھندەک بریارێن کو داخوازێن خوەندەڤانا پێکبینن ھاتنە دان.\nلێ رەوشا خوەپێشاندانا ھاتە گوھەرتن و خوەپێشاندەران دەست ب شەوتاندنا ھندەک ناڤەندێن پارتیێن سیاسی و حکوومی کر. ھەروەھا ھندەک ئاڤاھییێن وەک پرتووکخانەیا شەوتاندن. گەلەک ڤەکری ھات خوویاکرن پەکەکە ب ئاوایەک چالاک د ناڤا خوەپێشاندانا دا جھ گرتیە و ھەولەک مەزن دا کو رێبەریا خوەپێشاندەرا ب تەمامی بکەت و بەرێ خوەندەڤانا دا توند و توژیێ. ھەتا ھندەک ئالیگرێن پەکەکێ د دەربارێ رێبەریا خوەپێشاندانان دا داخوویانی بەلاڤ کرن و تایبەتی دەستھلاتا کوردستانێ وەک دوژمن ب ناڤ کرن.\nخوەپێشاندان گاڤ ب گاڤ بەر ب توند و توژیێ ڤە چوونێ بێرێزی ل ھمبەر نرخ و سەمبۆلا کوردستانێ کرن. خوەپێشاندەران ئالایێ کوردستانێ ئاڤێتن ئەردی و بن پێ کر و بێ ئەدەبیەکا مەزن ل ھمبەر ئالایێ کوردستانێ کر. ژ بەری نھا ژی ل چەند دەڤەرێن جودایێن کوردستانێ ھێزێن داگیرکەر بێ رێزی ل ھمبەر ئالایێ کوردستانێ کریبوون. ل باکورێ کوردستانێ د گەلەک جھان دا ئەفسەرێن ئارتێشا ترکا ئالایێ کوردستانێ شەوتاندن و دانا ئەردێ و ل سەر رێڤەچوون. دەما 16ێ ئۆکتۆبەرێ دا ھەرکەسی دیت کو، میلیشیایێن شیعە ل کەرکووکێ جاردەکا دی بێرێزیەکا مەزن ل ھمبەر ئالایێ کوردستانێ کر.\nئیرۆ د رۆژا مە دا پەکەکێ د خوەپێشاندانێن سلێمانیێ دا ل ھمبەر ئالایێ کوردستانێ بێرێزیا ھەری مەزن کر. بێرێزیا پەکەکێ ل دژێ ئالایێ کوردستانێ نە جارا یەکەمە. ل رۆژئاڤایێ کوردستانێ گەلەک جارا چەتەیێن چەکدارێن پەکەکێ ئالایێ کوردستانێ شەوتاندیە و ئانیە خوار و پێ ل سەر دانایە. تشتا کو ئارتەشا ترک و میلیشیایێن شیعە کرین پەکەکێ ژی ھەمان تشت ل ھمبەر نرخ و سەمبۆلا کوردان دکەت. لێ ئەو دژمن و پەکەکە “تەڤگەرەکا کوردستانی” دهێتە ناساندن.\nل ڤێ دەرێ ھەلوەستا خەلکێ کوردستانێ و ب ڤێ یەکێ ڤە گرێدایی ھەلوەستا حکوومەتا کوردستانێ گەلەک گرنگە.\nپیدڤی بوو پشتی خوەپێشانداەرا دەست ب توند و توژیێ کری و ئالا کوردستانێ ئاڤێتی ئەردی، د جھ دا حکومەتێ ئەڤ خوەپێشاندانە قەدەغە کربا و ئەو کەسێن توند و توژی کرین و تایبەتی یێن ئالایێ کوردستانێ بن پێ کری و ئاڤێتیە ئەردی بێنە دەستنیشان کرن. دەستنیشان کرنا وان گەلەک هێسانە و د ڤێ دەربارێ دا گەلەک ڤیدیۆ و وێنە ھەنە. پشتی ئەڤ کەسە بێنە دەستنیشان کرن دڤێت دەزگەھێن ئەولەھیێ وان بگرن و یێن ھەموەلاتیێ باشوورێ کوردستانێ بن بێنە دادگەھ کرن و دادگەھ د دەربارێ وان دا بریارێ بدەت. لێ یێن کو نە ھەموەلاتیێن باشوورێ کوردستانێ نە، دڤێت د جھ دا ژ سنۆرێ کوردستانێ دەربێخن و وان دەرسنۆر بکەن.\nپەکەکە تشتا دەمەکێ ل باکورێ کوردستانێ کری و رەوشا خەلکێ تێکبری، ئیرۆ ل باشوورێ کوردستانێ دخوازیت بجەربینیت. خوەندەڤانا بکار تینیت. سلێمانی کریە ناڤەندا تەڤگەرا خوە، ھندەک ئالیێن سیاسی پشگریا پەکەکێ دکەن. ئارمانجا پەکەکێ ھەلوەشاندنا حکوومەتا ھەرێما کوردستانێ و تێکبرنا ستاتوویا کو ئیرۆ ل باشوورێ کوردستانێ ھەیی و دەستکەفتیێن نەتەوی ل باشوورێ کوردستانێ یە..\nدڤێت ڤێجا مەژییێن ژەنگ گرتی ڤێ یەکێ ببینن ئێدی رێ نەدەن کو پێتر پەکەکە پێ ل سەر روومەتا وان دانیت.\nپیدڤییە نها ھەر ئالیەک سیاسی، تایبەتی مەدیا باشوورێ کوردستانێ یێن کو خوە ددەن نشاندان ئەو دەستکەفتیێن نەتەوی ل کوردستانێ دپارێزن دەست پێ بکەن و د سیاسەتا وەشانا خوە یا پرۆ پەکەکێ دا ل خوە مکور بێن و ل ھمبەر ھەموو جورێن توند و توژیێ دەرکەڤن و ئەوێن بێرێزی ل ھمبەر ئالایێ کوردستانێ کرین تەشھیر بکەن و سیاسەتا وان ئالیان یا قرێژ بدەن ناساندن.\nئەگەر ڤێ یەکێ نەکن ئەو مالا خوە ب دەستێ خوە خراب دکەن. بێ گومان د ڤێ دەربارێ دا گەلەک تشت ھەنە کو بێنە گۆتن. ھەر ئالیێ کو ب ئاوایەکی رێ دایە پەکەکێ ب رەنگەکێ شریکێ وان بوونە سەدەمەکا ڤان بوویەران و د ڤێ دەربارێ دا بەرپرسیاریا وان ھەیە. ھەروەھا ئەو مەدیا کو ب ئاوایەکێ بوویە ئالەتێ پرۆپاگاندا پەکەکێ ژی خوەدی بەرپرسیاری یە.\nخالەکا دی، گەلۆ کا ئەم بەرێ خوە بدەینێ ئەو مەدیا باشوورێ کوردستانێ کو رۆژانە رووپەلێن مالپەرێن خوە ب نووچەیێن پەکەکێ، ھەدەپێ و دەزگەھێن گرێدایی پەکەکێ دخەملینن، دێ ل ھمبەر ڤان خوەپێشاندانا و بێ رێزیا ل ھمبەر ئالایێ کوردستانێ ھاتیە کرن چ بکەن. گەلۆ دێ داخوویانیێن ھەدەپێ و دەمیرتاش ل سەر ڤێ توند و توژیێ و بێرێزیا ل ھمبەر ئالا کوردستانێ بەلاڤکەن یان نە؟ گەلۆ دێ پەیامنێرێن وان ل دیاربەکر ڤێ پرسێ ژ بەرپرسێن ھەدەپێ کەن؟ دێ شێن ڤێ پرسیارێ ژ سانجار و بولدان پرسن دا دیتنا وان ژ بۆ رایا گشتی یا کوردستانێ ئاشکەرا بکەن؟\nئەڤ تشتە تێنە گۆتن ژ بەر کو ھەر ئالیەکێ سیاسی، ھەر دەزگەھەکێ مەدیایی کو ل ھمبەر سیاسەتا پەکەکێ یا دژێ کوردەواریێ لیبۆردەیی نیشاندایی بەرپرسیارە کو ل باشوورێ کوردستانێ پەکەکە ئانیە ڤی رادەیی و مخابن ئیرۆ پەکەکە بوویە گەفا ھەری مەزن ل سەر سەروەریا ھەرێما کوردستانێ.


📕 بیرکردنەوەی باشتر؛ ژیانی باشتر پەڕتووکخانە\n📅 کاتی تۆمارکردن Jul 22 2019 8:43AM\n👁 ئەم بابەتە 1,639 جار بینراوە\nوەرگێڕانی بۆ کوردی: عەبدوڵڵا رەسوڵی [ زۆرتر... 👁] ✖ ✖ 0 28 ✔ 78% ✍ ز.س. 22-7-2019 8:43:08\n📕 شیاو؛ بیرەوەریەکانی میشێل ئۆباما پەڕتووکخانە\n👁 ئەم بابەتە 1,281 جار بینراوە\nوەرگێڕانی بۆ کوردی: عەبدوڵڵا رەسوڵی [ زۆرتر... 👁] ✖ ✖ 0 29 ✔ 78% ✍ ز.س. 22-7-2019 8:43:08\n👫 عەبدوڵڵا رەسوڵی کەسایەتییەکان\n📅 کاتی تۆمارکردن Jun 28 2015 11:46PM\n👁 ئەم بابەتە 2,315 جار بینراوە\n... [ زۆرتر... 👁] ✖ ✖ 0 41 ✔ 86% ✍ هـ.ب. 28-6-2015 23:46:39\n📕 مێژووی شارستانییەت - بەرگی 01 پەڕتووکخانە\n📅 کاتی تۆمارکردن Sep 3 2014 10:31PM\n👁 ئەم بابەتە 2,558 جار بینراوە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 9 ✖ 58% ✍ هـ.ب. 3-9-2014 22:31:10\n📕 مێژووی شارستانییەت - بەرگی 02 پەڕتووکخانە\n👁 ئەم بابەتە 2,361 جار بینراوە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 8 ✖ 58% ✍ هـ.ب. 3-9-2014 22:31:10\n📕 مێژووی شارستانییەت - بەرگی 04 پەڕتووکخانە\n👁 ئەم بابەتە 1,961 جار بینراوە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 6 ✖ 58% ✍ هـ.ب. 3-9-2014 22:31:11\n📕 مێژووی شارستانییەت - بەرگی 05 پەڕتووکخانە\n👁 ئەم بابەتە 1,858 جار بینراوە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 5 ✖ 58% ✍ هـ.ب. 3-9-2014 22:31:11\n📕 مێژووی شارستانییەت - بەرگی 06 پەڕتووکخانە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ 0 4 ✔ 66% ✍ هـ.ب. 10-6-2012 16:51:49\n📕 مێژووی شارستانییەت - بەرگی 07 پەڕتووکخانە\n📅 کاتی تۆمارکردن Jun 28 2015 11:48PM\n👁 ئەم بابەتە 1,837 جار بینراوە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 3 ✖ 58% ✍ هـ.ب. 28-6-2015 23:48:46\n📕 مێژووی شارستانییەت - بەرگی 08 پەڕتووکخانە\nویل دورانت وەرگێڕانی: عەبدوڵڵا رەسوڵی [ زۆرتر... 👁] ✖ ✖ ✖ 0 2 ✖ 58% ✍ هـ.ب. 28-6-2015 23:48:59


هاوپەیمانییەكەی مالیكی: دەبێت ئەمریكا لە عیراقدا نەمێنێت – تۆڕی میدیایی خەڵک\nهاوپەیمانی دەوڵەتی یاسا كە لەلایەن نوری مالكییەوە سەرۆكایەتی دەكرێت ڕایگەدەگەیەنێت، چوونەدەرەوەی هێزەكانی ئەمریكا ڕێكەوتنی لەسەركراوە، بە تایبەت دوای سەردانەكەی سەرۆك وەزیران بۆ واشنتن و بەستنی ڕێكەوتنی كۆتایی لەو بارەیەوە.\nمحەمەد سەیهود، سەركردە لە هاوپەیمانی دەوڵەتی یاسا لە لێدوانێكی ڕۆژنامەوانیدا ڕایگەیاند”مانەوەی هێزەكانی ئەمریكا لە عیراق كاتییە، ویلایەتە یەكگرتووەكان لە هەموو بۆنەكاندا چوونەدرەوەی لە عیراق لە كۆتایی ئەمساڵدا دووپاتكردۆتەوە”.\nبە وتەی سەیهود”مەترسی تیرۆر كۆتایی هات و هێزە عیراقییەكان و حەشدی شەعبی هەموو توانایەكیان هەیە، بۆیە بوونی هێزە چەكدارەكانی تر سودی نییە و دەبێت لە عیراقدا نەمێنن”.\nئەو سەركردەیەكی دەوڵەتی یاسا دەڵێت”دەبێت هێزەكانی ئەمریكا پابەندی بڕیارەكە ببن و لە كۆتایی ئەمساڵدا لە عیراق بچنە درەوە، چونكە هیچ بيانويەك نەماوە بۆ مانەوەیان لە وڵاتدا”.\nدوێنێ سێ شەممە، ئۆپەراسیۆنە هاوبەشەكان جەختی لەسەر جێگیركردنی وادەی چوونەدەرەوەی هێزەكانی ئەمریكا كرد لە عیراق كە لە كۆتایی كانوونی یەكەمی 2021، پێگە سەربازییەكانیان چۆڵ دەكەن و ڕادەستی هێزەكانی عیراقی دەكەن.\nخەڵك وەزارەتی ناوخۆی عیراق ڕایدەگەیەنێت: ھاوپەیمانی نێودەوڵەتی بە مەبەستی بەردەوامیدان بە ڕووبەڕووبوونەوەی تیرۆریستانی داعش كەرەستەی سەربازی…


لەبارەی هەندێک دەرمانی سێکسییەوە هۆشداری دەدرێت\nهەواڵ / کوردستان :: 01/01/2018 :: 5383 جار بینراوە\nوتەبێژی وەزارەتی تەندروستی هەرێم رایدەگەیەنێت، ئەو پەیج و ئەكاونتانەی لە تۆڕە كۆمەڵایەتییەكان رێكلام بۆ فرۆشتنی چەند جۆرێكی دەرمانی سێكسی دەكەن سەرجەمیان بە پێی یاساكانی هەرێم قەدەغەكراون و داواش لە هاوڵاتیان دەكات، خۆیان بە دوور بگرن لەو جۆرە دەرمانانە، چونكە زیانی بۆ تەندروستیان هەیە.\nماوەیەكە ژمارەیەك پەیج و ئەكاونتی نەناسراو رێكلام بۆ چەند جۆرە دەرمانێك دەكەن بۆ ئەو كەسانەی كە ئارەزوو و توانای سێكسیان لاوازەو بەشێك لەو دەرمانانە گوایە بۆ جوان كردنی چەند ئەندامێكی سێكسی مرۆڤ سودی هەیە.\nئەو دەرمانانەی كە ئەو پەیجانە بانگەشەی بۆ دەكەن بۆ گەورە كردنی سمت و سنگ و هەردوو ئەندامی سێكسی ژن و پیاو بەكار دەهێندرێت، بەڵام سەرجەمی ئەو پەیجانە نەناسراون و وەزارەتی تەندروستی حكومەتی هەرێمیش هیچ زانیاریەكی لەبارەیانەوەنیە.\nخالس قادر، بەڕێوەبەری گشتی دیوان و وتەبێژی وەزارەتی تەندروستی حكومەتی هەرێمی كوردستان بە دواڕۆژی وت " ئەو پەیجانەی بەناوی دكتۆر و دەرمانخانەكان ریكلام بۆ دەرمانی بەرز كردنەوەی توانای سێكسی دەكەن، سەرجەمیان نەناسراون و دەرمانەكانیشیان زیانیان بۆ تەندروستی مرۆڤ هەیە".\nوتیشی " بە پێی یاساكانی تەندروستی هەرێم بۆ هیچ پەیج و دەزگایەك نیە ریكلام بۆ ئەو جۆرە دەرمان و ئامێری گەورە كردنی ئەندامی سێكسی و بە هێز كردنی توانای سێكی بكات و بۆ ئەم مەبەستەش زانیاری لەسەر هەر كەسێك هەبێت كە ئەم كارانە دەكات بڕیاری دەستگیر كردنی دەدرێت ".\nئەو بەرپرسە باڵایەی وەزارەتی تەندروستی ئاماژە بەوەشدا، داوایان لە وەزارەتی تەندروستی كردووە رێكاری یاسای بەرامبەر ئەو كەسانە بگرێتە بەر كە بە نایاسای و لە تۆڕی كۆمەڵایەتی بانگەشە بۆ فرۆشتنی چەند جۆرێكی دەرمان دەكەن.


رووبەرێکی چۆڵوهۆڵ لە رەخنە.\nڕەخنە بە گشتی و ڕەخنەی ئەدەبیش بە تایبەتی، یەکێکە لەو بوارە گرنگ و ھەستیارانەی، کە دەبێ بەو پەڕی ڕاشکاویی، پیشەیی، بێ لایەنی و دادوەرییەوە، کاری تێدا بکەیت.چونکە کاتێ ڕەخنەگر دەکەوێتە ژێر کاریگەریەتی دید و ئایدۆلۆژیا، یاخود پاشخانێکی سیاسی ، ئیدی ڕەنگدانەوەی لەسەر خودی ئەو ڕەخنەگرتنە دەبێت و ناتوانێت لە نووسینەکانیدا لە ژێر ئەو کاریگەریەتییە دەرچێت. لە نێوەندی ڕۆشنبیری کوردیدا، چەمکی ڕەخنە بە گشتی، لە ژێر کاریگەریەتی گەلێک خاسیەتی کۆمەڵایەتی و سیاسی و فەرھەنگی و شارچییەتی دەنووسرێت. تەنانەت زۆرجار ئەوەی دەنووسرێت، تەنھا ناوی ڕەخنەیە، دەنا زۆر بە ڕوونی خوێنەر دنیابینی و ئەو کینە سیاسیی و ئایدۆلۆژییە دەناسێتەوە، کە لە پەراوێزی بە ناو ڕەخنەیەکی ئەدەبی یان ھونەری، ڕەخنەگر دەیکاتە بابەت و لە پێناو مەرامێکی سیاسی ڕەخنەی لێ دەگرێت.\nلەو ڕوانگەیەوە، پەرتووکی (ڕووبەرێکی ڕەخنەیی) کە (د. فوئاد رەشید) نووسیویەتی و لە کۆمە ڵە وتارێکی سادە، بە ناوی ڕەخنەکردن لە کایەی ھونەری و ئەدەبی کوردی پێکھاتووە، نموونەیەکە لەو جۆرە ڕەخنانە. چونکە ئەویش لەو پەرتووکەیدا، بە شێوەیەک خوێندنەوەی بۆ درامایەکی داھێنەرانەی وەک گەردەلوول کردووە، کە خوێنەر سەیر دەکەوێتەوە لای کە چۆن کەسێکی ئەکادیمی کە پسپۆڕایەتییەکەی بواری ڕەخنەیە، ھێندە بە میللی و سادە لە گەردەلوول گەیشتووە. ئەم پەرتووکە، ئەوەندەی دیدێکی ڕاگوزەر و ڕووکەشە بۆ خوێندنەوەی بەشێک لە کایەی ئەدەبی و ھونەری ئێمە، ئەوەندە ناچێتە نێو چوارچێوەی شڕۆڤەیەکی ئەدەبی و ھونەری، یاخود ڕەخنەی لۆژیکی و مەعریفییانە. بێگومان، بنەمای ڕەخنە گرتن، دیاریکردن و سەرلە نوێ بیناکردنەوەی ئایدیاو تێگەیشتنێکی ھەڵەیە، ئەگەر بوونی ھەبێت. بەڵام کاتێ ڕەخنەگر بە دیدگایەکی سیاسی وئایدۆلۆژییانە، یاخود ھەر تەنھا لە پێناو نووسینی شتێک بە ناوی ڕەخنە، ڕەخنە لە ھونەرو ئەدەبی نەتەوەکەی دەگرێت بە نموونە، بێگومان ئەمانە ناچنە چوارچێوەی ڕەخنەوە. ئەمە لەلایەک، لەلایەکی دیکەوە، پیشەیی بوون و بێ لایەنیبوون، خەسڵەتێکی ھەرە سەرەکی کارەکتەری ڕەخنەگرە. ھەر ڕەخنەگرێکی ئەدەب، لە پەراوێزی بە ناو ڕەخنەکەیەوە، تیری بە نموونە لە شۆڕش، خەباتی شاخ، شۆڕشی نوێ و یاخود یەکێتی و پارتی گرت، بە دڵنیاییەوە دنیابینی ھەزار فرسەخ لە ڕەخنەگرتنەوە دوورە. چونکە ئەمە کاری سیاسییەکانە، نەک ڕەخنەگری ئەدەبی.\nیەکێک لەو وتارانەی لە دووتوێی ئەو پەرتووکەدایە، وتارێکی نووسەرە بە ناوی (لە گەردەلوولەوە بۆ گەندەڵبوون). بێگومان بە تەنھا سەرنجدانمان لەو ناونیشانەدا، بەسە بۆ ئەوەی بزانین نووسەری پەرتووکەکە مەبەستی ڕەخنەگرتن لە گەردەلوول چییە. یاخود چۆن لە ڕەخنەی ھونەری گەیشتووە. بەرلەوەی لەسەر دیدگای نووسەر بوەستین لە بارەی ئەم درامایەوە، بە پێویستی دەزانم ئاوردانەوەیەکی مێژووی بکەین. لە دوای درامای ژاڵەوە کە لە ناوەڕاستی ھەشتاکانی سەدەی ڕابردوودا بەرھەم ھێنراوە، تا دەگاتە گەردەلوول، ھەر کەسێک کەمێک شارەزایی لە بواری ھونەری درامای کوردی ھەبێت، دەزانێت بۆشایەکی ھونەری گەورە لە بواری زنجیرە درامای تەلە فزیۆنی، لای بینەری کورد دێتە ئاراوە. ئەم بۆشایە بەردەوام دەبێت تاکو درامای گەردەلوول بەرھەم دێت و جارێکی دیکە بینەرو درامای کوردی، دەکەونە نێو چوارچێوەی فەزایەکی ھونەری تازە، لە بواری زنجیرەی تەلەفزیۆنیدا.گەردەلوول نەک ھەر ھەنگاوێکی تازە بوو، بگرە بە بڕٍوای من، داھێنانێکیش بوو لە بواری ھونەری درامادا لە مێژووی ھونەری کوردی. چونکە لە دوای ژاڵەوە، کە ھی قۆناغ و نەوەیەک بوو، تاکە درامای کوردییە لە ئاستی جەماوەریدا، بینەرێکی زۆری لە ھەموو توێژەکانی کۆمەڵگە ھەبێت. ئەمە ڕاستییەکە و بۆتە مێژوو، ئیدی کەسانێک نایبینن، یاخو مەبەستییانە لە بایەخی ئەو داھێنانە ھونەرییە کەمبکەنەوە، تەنھا لە پێناو شکاندنی دەسەڵات، ئەمەیان پەیوەندی بە تێگەیشتنی خۆیانەوە ھەیە.\nگەردەلوول لە بەرایی ھەموو شتێکدا، مێژووێک دەگێڕێتەوە، کە سەرمایەکی ڕەمزی گەورەی نەتەوەیی ئێمەیە و بەرھەمی ئەو سەرمایە ڕەمزییە، ڕووبارێک لە خوێنی شەھیدان و مێژووێک لە داستانی قارەمانییەتی و نەبەردییە. کەچی نووسەری ئەو پەرتووکە، گەردەلوول کورت دەکاتەوە بۆ ھەندێک لێکدانەوەی سادە و میللی، کە ڕۆژانە ئێمە لە شەقام وشوێنە گشتییەکان، گوێبیستی ئەمجۆرە پەلارە سیاسی و ڕۆژانەییانە دەبینەوە. بۆ نموونە نووسەردەنووسێت درامای گەردەلوول ئەمەمان پێ دەڵێت:\n(ئێمە دوێنێ ماندووبووین، بۆیە ئەمڕۆ دەبێ بە کەیفی خۆمان و بە دڵی خۆمان بژین. لا١٢٢).\n(دراماکە دەڵێت دەبێ سوپاسگوزرابن، کە لە کۆڵ بەعس و ملازم موحسینمان کردنەوە. لا ١٢٢).\n( دراماکە پێمان دەڵێت ئێمە بەو شێوەیە لە شاخ ژیاوین، بۆیە مافی خۆمانە لە شاردا ھەرچیییەک بکەین. لا١٢٢).\n( ئەمە چ گەردەلوولێک بوو، گەندەڵی بەرھەم ھێنا. لا١٢٤).\nلە ڕاستیدا، کارەساتە پسپۆرێکی بواری ڕەخنەی ئەدەبی، ئەمە زمانی گوزراشتکردن و تێڕوانینی بێت بۆ گەردەلوول. لە کاتێکدا ڕەخنە گرانی دەرەوەی بواری ئەکادیمیەکەی خۆیان، بە نەزان و نەخوێندەوار دەناسێنن. ئەمە لەلایەک، لەلایەکی دیکەوە، چ بێ ئاگایەکی گەورەیە لە بواری ھونەردا، کە درامایەکی پڕ بینەرو بە چێژو داھێنەرانەی وەک گەردەلوول، لەو دەربڕینە سادە و کینە ئامێزانە کورت بکەیتەوە. گەردەلوول، کە بووە بەشێک لە مێژووی ھونەری کوردی، ڕەھەندەکانی نەک ھەر لەوانە کورت نابنەوە، بگرە ئەمانە ھیچ پەیوەندییەکییان بە تیمە و ناوەڕۆکی ئەو درامایەوە نییە. لە بەر ئەوەی گەردەلوول، ھەر تەنھا یەک چیڕۆک و تیمەی تێدانەبوو، بگرە بواری کۆمەڵایەتی، ڕۆمانسی، ئایینی، سیاسی، ھاوڕێیەتی، شارو جوانییەکانی دوێنێ، دەیان خاسیەتی دیکەی کۆمەڵایەتی و سیاسی و کەسی و فەرھەنگی تێدابوو.\nنازانم نووسەر کە دراماکە لەو وتانە دا کورت دەکاتەوە، کارەکتەرەکانی وەک(باران و ھەنارو وەنەوشە و چرۆ و فاتح) و دەیان لایەنی دیکەی ڕۆمانسی ئەو درامایەی بینیوە؟. بە ھەزاران لە بینەرانی دراماکە، ئەولایەنانەیان ھەر بە خەیاڵیش دانەھاتووە، کە نووسەر باسی دەکات و تەنھا فۆکسییان لەسەر چیڕۆکی خۆشەویستی و ڕۆمانسی ئەو کارەکتەرانە بووە، کە بەشێکییان دواتر بوونە ئەستێرەی ھونەری کوردی. ئەم جۆرە بینینانە بۆ درامای گەردەلوول، بینینی نا ھونەری و بێ ئەرزش و دوورن لە بنەمای ڕەخنە گرتن.\nگەردەلوول، لە ڕووی ناوەڕۆک و گوتاری ھونەرییە، زۆرە لەوە پڕ مانماترو گەورەترە، لەو قسە سادەو دەردەدڵانەی کەسەکان کورت ببیتەوە. پەیامی ئەم درامایە، پەیامێکی مێژوویی و مرۆییە. پەیامێکە، نیشانی دەدات کە چۆن گەلێک، بە دەستی دەسەڵاتێکی ستەمکارو چەوسێنەر، چەوساوەتەوە ھەموو مامەڵەیەکی نامرۆییانەی لەگەڵ کراوە.\nپەیامی ئەم درامایە، ھەرگیز بەو مانایە نییە، کە ڕەوایەتی بدرێتە ھەڵە و کێماسی و کەمو کورتییەکانی دەسەڵات و حوکمڕانییەتی کوردی. ئەگەر نووسەر وەھا لە گەردەلوول گەیشتووە، بە دڵنیاییەوە من بەو شێوەیە لەو درامایە ناگەم، کە تا مێژوو ماوە، لە یادەوەری من وەک بینەرێکی ئاسایی دەمێنێتەوە. بە پێچەوانەوە، گەردەلوول جارێکی تر، بینەرودرامای کوردی ئاشت کردەوە، کە بۆ ساڵانێکی دوورو درێژ بوو، لە ئاستی ھونەریدا، دابڕانێکی گەورە لە نێوانییان ھەبوو. مانەوەی ئەو درامایەش لە ھزرو بیرەوەری مرۆڤی کورد، خۆی لە خۆیدا پشتڕاستی ئەو بۆچوونەی ئێمە دەکاتەوە.\n● رووبەرێکی رەخنەیی: نووسینی: د. فۆئاد رەشید، لە بڵاوکراوەکانی یەکێتی نووسەرانی کورد، کەرکووک. ٢٠١١.


کاتێک ئافرەتێک دێنە سەیرى بۆ خواستنى دروستە میکیاج بکات و خۆى بڕازێنێتەوە و چاو بڕەژێ و خۆى بۆن خۆش بکات؟: ماڵپەڕی وەڵامەکان\nژنهێنان و خێزانژنهێنان و شوکردنکاتێک ئافرەتێک دێنە سەیرى بۆ خواستنى دروستە میکیاج بکات و خۆى بڕازێنێتەوە و چاو بڕەژێ و خۆى بۆن خۆش بکات؟\nکاتێک ئافرەتێک دێنە سەیرى بۆ خواستنى دروستە میکیاج بکات و خۆى بڕازێنێتەوە و چاو بڕەژێ و خۆى بۆن خۆش بکات؟\nئایا دروستە بۆ ئافرەت کاتێک کەسێک دێت بۆ سەیری بەمەبەستی مارەکردن خۆی بڕازێنێتەوە و چاو بڕەژێ و بۆنی خۆش لەخۆی بدات ؟\nوە ئایا حوکمی بردنی دیاری بۆ ئافرەکە چی یە کاتێک پیاوەکە دەچێت بۆ سەیری ؟\nئەو ئافرەتەی کە دێن بۆ سەیری بەمەبەستی مارە کردن نامەحەرەمە لەو پیاوەی کەهاتووە بۆ سەیری ، وە بەنیسبەت ئەو پیاوەوە وەک هەر ئافرەێتکی تر وایە لەبازاڕ ؛ بەڵام شەرع ڕێگای داوە بە پیاو سەیری ئەو جێگایانەی ئافرەت بکات کەدەبێتە هۆی ڕاکێشانی سەرنجی و مارەکردنی .\nلەبەر پێویستی وگرنگی ئەو سەیر کردنە ؛ چونکە ئەو سەیر کردنە دواتر دەبێتە هۆکاری ئەوەی ئەو پیاو و ئافرەتە بەکامەرانی و خۆشی بژین ، وە دروست نی یە بۆ ئافرەت بەشێوازێکی نائاسایی دەرکەوێت ـ لەکاتی سەیر کردنیدا ـ وە خۆی بڕازێنێتەوە جا چ بە لەبەر کردنی جۆرە جل و بەرگێکی نائاسایی بێت یاخود میکیاج بکات ؛ چونکە ئەو پیاوە بەنیسبەت ئەوەوە نامەحرەمە .\nوە هەروەها گەر پیاو بەو شێوازە بینی ، دواتر کە ئەو میکاجە نەما حەتمەن ئەو جوانیەی گۆڕانکاری بەسەردا دێت ، ڕەنگە ببێتە هۆی ئەوەی دڵی لێی سارد ببێتەوە ، وحەتمەن دەبێتە هۆکاری ئەوەی یان نەیەوێت یاخود هەر بەدڵ ساردی ژیانی لەگەڵدا بەڕێ بکات ، وە بێگومان ئەمەش سلبیات زۆر بەدوای خۆیدا دێنێت .\nجا ئەو جێگایانەی دروستە پیاو سەیری بکات بریتی یە لە :\nدەست و دەم وچاو و سەر ومل ، بەمەرجێک بەتەنها نەبن بەڵکو پێویستە مەحرەمێکی کچەکە ئامادەی ئەو سەیر کردنە بێت ، وەک باوک یاخود برا ...هتد ، وە نابێت زیاد لەپێویست قسە لەگەڵ ئافرەتەکەدا بکات و درێژەی پێ بدات .\nوەهەروەها دروست نی یە پێش مارەکردن بەتەلەفۆن قسە لەگەڵ ئەو ئافرەتەدا بکات ؛ چونکە ئەوە دەبێتە فیتنە و شەیتان جوانی دەکات لەلای پیاو و ئافرەتەکە ، بەڵام گەر مارەی بڕی دەتوانێت قسەی لەگەڵدا بکات ،وەبەتەنها لەگەڵیدا بمێنێتەوە وماچی بکات ، بەڵام ئێمە ئامۆژگاری دەکەین بەوەی لەگەڵیدا جووت نەبێت پێش گواستنەوەی ؛ چونکە گەر جیماعی لەگەڵ بکات پێش گواستنەوەی ، وە ئەو ئافرەتە دوو گیان بێت بەو هۆیەوە ڕەنگە دواتر تۆمەتی بۆ درووست بکرێت ، یاخود پیاوەکەی بمرێت پێش گواستنەوەی بەهەمان شێوە تۆمەتی بدرێتە پاڵ .\nوە بەنیسبەت بردنی دیاریەوە بەشێوازێک پیاو وادەر دەبڕێت بەبردنی ئەو دیارەیەی بەو ئافرەتە ڕازیەو بەدڵیەتی دروستە و هیچ کێشەیەکی تێدا نی یە ؛ چونکە بەردەوام خەڵک ئەو کارە دەکەن ، هەرچەندە لەژێر هەر ناو نیشانێکی تردا بێت .\nوەڵامى شیخ محمد بن صالح العثیمین - رحمه الله -\nزەواجی مسیار ، پێناسەکەی ، و حوکمەکەی لەگەڵ بۆچونى زانایان سەبارەت بەم زەواجە ئایا دروستە باوک و کوڕێک دایک و کچێک بخوازن؟ مه‌رجه‌كانی شووكردن دواخستنى بەشێک لە مارەیی ئایا دروسته موسوڵمان كچه‌كه‌ى بداته پیاوێك له‌به‌ر خوا و ماره‌یى بۆ دانه‌نێت؟\nسەردان: ٢,١٧٠ بەش: ژنهێنان و شوکردن\nپرسیاری دواترئایا دروستە ئافرەت جلى تەسک لەبەر بکات لە پێش چاوى ئافرەتان و پیاوانى مەحرەمى؟پرسیاری پێشترحوکمی کون کردنی گوێی کچ یاخود لوتی بۆ جوانی ؟


پێكهاتەی عەرەب پەیام بۆ بارزانی‌و عەبادی دەنێرندژی ریفراندۆمن لەكەركوك‌و مافی چارەنوسیشیان بۆ كورد دەوێت - Kirkuknow\nپێكهاتەی عەرەب پەیام بۆ بارزانی‌و عەبادی دەنێرن\nدژی ریفراندۆمن لەكەركوك‌و مافی چارەنوسیشیان بۆ كورد دەوێت\nكەركوك، 11-9-2017، عەرەب لە بەیاننامەیەكدا داوایانكرد شارەكە لەریفراندۆم بەشدارنەبێت فۆتۆ: عومەر جەواد\nكەسایەتی‌و سەركردەی هۆزەكانی پێكهاتەی عەرەب، پشتگیری خۆیان بۆ كورد نیشاندەدەن لە دیاریكردنی چارەنووسی خۆی بەڵام لەگەڵ ئەوەدانین كەركوك بەشداری لە ریفراندۆمی هەرێمی كوردستاندا بكات، بۆیە دوو پەیام ئاراستەی بارزانی‌و عەبادی دەكەن.\nئەو هەڵوێستەی عەرەب لە كەركوك، ئەمڕۆ دووشەممە 11-9 لەچوارچێوەی بەیاننامەیەكدا بوو دوابەدوای كۆبوونەوەی كەسایەتیەكانی ئەو پێكهاتەیە دەربارەی چەند پرسێكی تایبەت بە سنورەكە، ئەوەش لە كۆنگرەی رۆژنامەوانیدا هات كە پەیامنێری (كەركوك ناو) ئامادەی بوو.\nشێخ ئیسماعیل حەدیدی، بەیاننامەكەی ئەو پێكهاتەی خوێندەوە‌و تێیدا داوا لە سەرۆكایەتی هەرێمی كوردستان‌و حكومەت‌و لایەنە سیاسیەكانی هەرێم دەكەن وەكو داوایەكی برایانە، كەركوك بەشدارنەبێت لە ریفراندۆمدا.\nداواكارییەكە وەكو بەرپرسارتێییان لێكدەدەنەوە لە پێناو پاراستنی ئاشتی كۆمەڵایەتی لە كەركوك، وەكو رێزێك بۆ ئیرادە‌و بۆچوونی هەموو پێكهاتەكان.\nوەكو لە بەیاننامەكەدا هاتووە “وەكو عەرەبی كەركوك لەگەڵ مافی گەلی كوردداین بۆ دیاریكردنی چارەنووسی خۆی”.\nپێكهاتەی عەرەب لەو پەیامەیاندا داوا لە لێپرسراوانی كورد‌و مەسعود بارزانی دەكەن كار بكرێت لەگەڵ هەموو پێكهاتەكانی كەركوك بۆ تاوتوێكردنی داهاتوی پارێزگاكە، بە ئامانجی چارەسەری كێشەكان بە ئاشتی‌و هێشتنەوەی شارەكە بە ئارامی‌و سەقامگیری.\nهەروەها پەیامێكیش ئاراستەی حەیدەر عەبادی، سەرۆكوەزیرانی عیراق دەكەن‌و بە پێویستی دەزانن هەڵمەتی پاككردنەوەی حەویجە لە داعش‌و رزگاركردنی هاوڵاتیانی ناوچەكە لە برسێتی‌و هەڕەشەی مەرگی تیرۆر دەستپێبكەن.


موختار هوشمه‌ند: داعش ده‌یه‌وێت له هێمه‌نه‌ی هێزێک له ئێران ده‌رکه‌وێت\nی مانگی هه‌شـت ٠٢, ٢٠١٦\nبه‌رپرسێکی باڵای ئه‌رته‌شی ئێران ڕایگه‌یاندووه که هێزه‌کانی زه‌مینی ئه‌رته‌ش توانیویانه دوو ئه‌ندامی داعش له سنووره‌کانی ڕۆژئاوای ئێران بکوژن. ئه‌و به‌رپرسه بانگه‌شه‌ی ئه‌وه ده‌کات که داعش توانیویه‌تی له پارێزگاکانی ڕۆژئاوای ئێران هه‌ندێک له گه‌نجان په‌یوه‌ستی خۆی بکات و ده‌شڵێت ئه‌رته‌ش و هێزه ئه‌منیه‌کانی ئێران ئاماده‌ی به‌ره‌نگاربوونه‌وه له گه‌ڵ ئه‌و هێزه تێروریستیانه‌ن.\nوه‌زیری ئیتلاعاتی ئێران ماوه‌یه‌ک له ئه‌وه‌پێش ڕایگه‌یاندبوو که هێزه‌کانی ئه‌منی ئێران توانیویانه شانه‌یه‌کی تێرۆرستی داعش له ئێران تێک بشکێنن که خۆیان بۆ کرده‌وه‌ی تێرۆرستی له تاران و شاره گه‌وره‌کانی ئێران ئاماده ده‌کرد.\nپرسیار ئه‌وه‌یه که داخوا ئه‌م بانگه‌شانه ڕاسته و داعش توانیویه‌تی هه‌م سه‌رنجی گه‌نجانی ڕۆژئاوای ئێران بۆ لای خۆی ڕابکێشێت و هه‌م شانه‌کانی خۆی بنێرێته ناوخۆی ئێران؟ هه‌روه‌ها ئه‌و پرسیاره دێته ئاراوه که ئه‌گه‌ر ئه‌م بانگه‌شانه ڕاست بن هۆی ڕوونه‌دانی هێرشی تێرۆرستی له ئێران دا چیه؟ هێزه ئه‌منییه‌کانی ئێران زۆر به توانان یان داعش نه‌یویسته‌وه هێرشی تێرۆرستی بکات؟\nبۆ تاوتوکردنی ئه‌م پرسیارانه، له گه‌ڵ به‌ڕێز موختار هوشمه‌ند، لێکۆڵه‌ر و پسپۆڕی ئیسلامی سیاسی له ئاڵمان وتوویژمان کردووه.


سوپاسێک بۆ عومەر کڵۆڵ | ماڵێک لە ئاسمان\nچەند دەنگێک پێیان وابوو ڕادیۆی هاوپشتی بەم گفتوگۆیەی ئاستی میدیایی خۆی دادەبەزێنیت و لێرە و لەوێش دەیانووت بەکر ئەحمەد سەری لە کەرێتی دەخورێت و رەنگە ژێربەژێر لەگەڵ گروپەکەی کاک عومەریشدا دەستی تێکەڵکردبێت. بەشیک لە هۆکارەکان دەگەڕایەوە بۆ ئەوەی کە گوێچکەی ئینسانی کورد و گوێگرانی ڕادیۆ، لەگەڵ زۆربەی دەستەواژەکانی کڵۆلدا ڕانەهاتبوو. بۆیە هەندێک کەس پێیوابوو ئەم پیاوە کلاونێکی (موهەرەجێک)ی سیاسییە و کەر و کەرێتییەک کە باسیدەکات هیچ نییە جگە لە هۆکارێک بۆ خۆدەرخستن. هەندێکی دی زۆرتر دەڕۆیشتن و پێیانوابوو ئەم پیاوە نێردراوە تا شۆڕش و بزووتنەوەی ناڕەزایەتی جەماوەر بەلاڕێدا بەرێت.\nلە گەرمەی گفت و گۆکەدا، دووجار کەوتمە پێکەنین و سوپاسی برادەرانی تەکنیک دەکەم کە نەیانهێشت دەنگم بۆ گوێگران پەخشبکرێت. بەڵام نەوەک بە هۆی قسەکانی کاک عومەرەوە کە بۆ منیش شتێکی تازە بوون، بەلکو رێک لەو شوێنەوەی کە دەبێ گوێ لە کڵۆڵ بگیرایە: ئەویش بە کوررتییەکەی بریتییە لە چوونە ناو ژیانی ئاژەڵێکەوە و لەوێوە دووبارە سەرنجدانەوە لە کۆمەلگای ئینسانەکان. روانگەیەک کە بە قسەی سویدییەکان کاتێک سەرسامی شتێکی تازە بن، کۆمەڵێک سەرمەوقولاتی گەورەی دەوێت لە مێشکدا.\nدوای گفت و گۆکە هەستمکرد کە ئەم پیاوە تەواو بەرگی ئاژەلێکی وەک کەری لەبەرکردووە و وەک دوو پێیەک لە ناو جەستەیەکی چوارپێدا لە ئێمە دەڕوانێ. لە ناو تێکستە ئەدەبیەکاندا کارێکی وا دەکرێ تووشی سەرەگێژەیەکی تایبەتت نەکات، بەلام لە واقیعدا، سەختتر دێتە بەر گوێ.\nکاک عومەر وەک کەرناسێکی مەزن، بە تەواوی تایبەتمەندییە بایۆلۆژی و کۆمەلایەتیی و کولتورییەکانی ئاژەلێکی وەک کەرەوە، ڕوودەکاتە کۆمەلگای کەرکوژی کوردستان و دەڵێ: بەزەییەکتان بەم ئاژەڵەدا بێتەوە. ئەو کەرپەرستی و کەرێتی وەک خەسلەتێکی گرنگی ئەم ئاژەڵە دەکاتە پەرچەمی بزووتنەوەیەک کە سەرکردایەتی و بنکردایەتی و هەموو پۆستەکانی دیکەی ئەم گرووپە هەر خۆیەتی.\nکەربوون بۆ کاک عومەر سووکایەتی نییە، نە بەخۆ و نە بە کەسی تریش. بەڵکو هەڵبژاردنی هەموو ئەو خەسڵەتە پۆزەتیڤانەیە لە ئاژەڵێکی وەک کەردا و لکاندنی بە خۆوە تا بەو شێوە لەگەڵ ئینسانی کۆمەلگای ئێمەدا بپەیڤێ.\nکەربوون، یانی زەحمەتکێشبوون، زیرەکی و دانابوون، تواناییەکی لە ڕادەبەدەری فیزیکی. کەربوون یانی پێشمەرگەیەکی دێرین کە دەکرا رێزی لێبگیرایە. ئەمە ئەو تەفسیرانەن کە لە زمانی کلۆلەوە دەبیسترێن.\nبە جیا لە قانیع و نالی، کەم شاعیری کورد هەیە لای لەم ئاژەڵە کردبێتەوە. هەردوو شیعرەکەی نالی و قانیع لە کۆڕوکۆبوونەوە ئەدەبییەکاندا جیگایەکی تایبەتی داگیرناکەن و ئەم دوو شاعیرەی پێناکرێتە ڕچەشکێنێکی مەزن لە ناو شاعیرانی کورددا بەوەی کە لە ناو کولتوری باوی:" ان انکر الاصوات لصوت الحمیر" دا کەریش دەکرێ دەنگێکی خۆشی هەبێت لە شیعردا. لەگەڵ هاتنی عومەر کڵۆڵدا، هەردوو شیعری ناوبراوی شاعیران، تروسکاییەکی دیکەیان بەردەکەوێت و دەخوێنرێنەوە.\nمن زۆر جار دەپرسم کلۆڵ لەبەرزکردنەوەی شیعاری کەربوونی خۆیدا بە شوێن چییەوەیە: ئایا كلۆل سەوزێکی کۆمەلگای کوردستانە و لە ریی ئاژەڵێکی وەک کەرەوە دەیەوێت پرسیاری پاراستنی ئەم ئاژەڵە و ئاژەلانی دیکە ( بێ مانگا، چونکە کلۆل پێیوایە مانگا بێ عەقڵە و عەللاگە دەخوا) بکاتە پرسیارێک بۆ کۆمەلگا. یاخود دەیەوێت لە رێگای کەرەوە خەون و مەراقە ئینسانییەکانی تاکەکانی کۆمەلگا بە زمانێکی دی دابرێژێ و لە ناو ئەو هەموو داخوازی و ژاوەژاوە کۆمەلایەتییەی کۆمەلگادا ئەویش دەنگێک بێت. تا ئێستاش بۆم ڕۆشن نییە، بەڵام هەردوو ڕەگەزەکە لای كلۆڵ ئامادەیی هەیە.\nبەڵام لای کلۆل کۆمەلێک خەسڵەت و تایبەتمەندی هەیە کە دەبێ لەسەر ئەو خەسڵەتانە سووپاس بکرێ.\nکلۆڵ لە کۆمەلگایەکدا کەربوون دەکاتە شوناسی خۆی کە کەری وەک بێ عەقلترین و نەزانترین ئاژەلەکانی کۆمەلگا ناساندووە. سەیر لەوەدایە کەر لە زمانی سویدیدا رەمزێک نییە بۆ بێ عەقڵی، بەلکو سیمبوڵی عینادییە. واتا ئاماژەیە بۆ ئاژەلێک کە سەرسەختە. ئەم خەسڵەتە لە زمانی کوردیشدا هەیە بۆ کەر، بەڵام ئەوە بێ عەقڵیەکەیەتی کە لە پیش هەموو خەسلەتەکانی دیکەی ئەم ئاژەڵەوەیە. لە ناو کولتوری زمانەوانی کۆمەلایەتی کۆمەلگایەکی وەک کوردستاندایە کە پیاوێک دێت و بە دژی شەپۆلەوە مەلە دەکات و دەڵێ : من کەرم. ئا لێرەدایە ئەم پیاوە، جێگایەکی دی لە کۆمەلگادا بە خۆی دەدات. شوێنێک کە زۆربەی ئەندامانی کۆمەلگا بە ژن و پیاوە نایانەوێ بە ئاشکرا لەوێدا بوەستن.\nکەربوون لای کاک عومەر، بە فیعلی چوونە ناخی ئەم ئاژەلەوەیە و لەوێوە: انا الحق" ی خۆ، کەربوونی خۆ بە گوێی کۆمەلگادا دەچڕێت. من تا ڕۆمانی:" خیمین ناو و حەوت ژیانەکەی" نووسەری چینی (مو یانم) نەخوێندەوە ، لەم ناڵەی کەربوونەی کاک عومەر نە دەگەیشتم. پاڵەوانی ئەم ڕۆمانە بۆ ئەوەی ببێتەوە بە ئینسان، دەبێ ژیان وەک کەر، بەراز،سەگ، مەیمون و مانگا تاقیبکاتەوە. بۆیە رۆحیانەتی خیمین ناو دەکرێتە ناو لەشی کەرەوە و (مو یان)ی نووسەریش وەستایانە ژیانی کۆمەلگای گاومی کە شوێنی ڕووداوەکانی رۆمانە، لە چاوی کەرێک یان ئاژەڵێکی ترەوە دەبینێت و ڕووداوەکان دینە باسکردن . ناڵەی کەربوون لای کاک عومەر، ناڵەی زمانگرتنی ئاژەڵێکە کە ڕۆژانە لۆری دەیکات بە ژێرەوە و منداڵ دەیسووتێنیت و لە وەرزی بێکارکردنی کەراندا ڕەوانەی دەشتەکان دەکرێن و نانیشیان نادرێتێ. بەڵام لە زاری دوو پێیەکی ناو کۆمەلگای دووپێکانەوە دێتە ئاخاوتن. لە کۆمەڵگایەکی وەک سویددا، نیشاندانی وێنەکانی کۆمەڵێک قاز و مراوی کە کەسێک لەسەر کورسی دانیشتووە و بە زیندووی پەڕەکانیان لێدەکاتەوە لە وڵاتی چیندا تا بۆ بەرهەمی جۆراوجۆر بەکاربهێنرێت، هەموو پیشەسازی جلفرۆشی سوید دەخاتە بەردەم مەترسی ئیفلاسبوونەوە و داخوازی ئەوەی کە ئەگەر کۆمپانیاکان فشار نەخەنە سەر کۆمپانیا چینییەکان بۆ وازهێنان لەم وەحشیگەرییە، ئەوا مشتەرییەکان بایکۆتی کالاکانیان دەکەن. قیڕەی دوو قاز و هەزارەها دەنگی ناڕازی. بەڵام لە ئەنفالکردنی کەرەکانی کوردستاندا، بە تەنها یەک کەس دێتە قسە.\nکاک عومەر ئەو زمان و بڵندگۆیەیە کە بێزمانەکانی کۆمەلگا، لە زاری ئەوەوە دێنە گۆ و دەتوانن دەنگهەڵبڕن. بێنە بەرچاو کەپەرلەمانی کوردستان و دیوانی پاریزگای سلێمانی و هەولێر لە لایەن کەرەکانی کوردستانەوە داگیرکراون و پەرلەمانتاران و سەرۆکی هەرێم و پارێزگاری شارەکان لە گەڵ کۆمەڵانی خەڵکدا هەڵدێن و دەسەڵاتیش کەوتۆتە دەست کەرەکانی کۆمەڵگا، سیناریۆیەک وەک ئەوەی لە ڕۆمانی (باخچەی ئاژەڵان)ی جۆرج ئورویڵدا ڕوودەدات. ئەگەر ئەمە ڕۆمانێکی نووسراوی کوردی بوایە، ئەوا كلۆڵ دەوری ئەو کەرەی دەبینی کە بە تەنها و بەر لە ڕوودانی شۆرشی کەران، لە بەردەم دەسەڵاتی سیاسی ئەم وڵاتەدا دەوەستا و دەزەڕی:" کەرەکانی هاوڕێم بە تەمان دەسەڵات بگرنە دەست، دەکرێ سنوورێک بۆ کەرکوژیی و ئاژەڵئازاری لەم کۆمەلگایەدا دابنرێت. وا نەکەن، شۆڕشێک بەڕێوەیە! " بەڵام بەوەی ڕۆمانێکی وا هێشتا نەنووسراوە، کلۆل دەبێتە پاڵەوانی ڕاستەقینەی ئەم یاخیبوونە زیندووەی ئاژەڵەکانی کۆمەلگا و وەک دوو پێیەک لە بەرگی چوارپێدا ، هوشداری دەداتە ئینسانەکانی کۆمەلگا و ناڵەی: من کەرم و کەرکوژی بەسە! بە زمانی دوو پێکان دەردەبڕێ.\nبەڵام پەیامی من کەرم، پیاوبوون و پیاویتی کۆمەلگای ئێمە دەخاتە مەترسییەوە. کەربوون خەسڵەتی پیاوبوون نییە لە کۆمەلگای کوردستاندا. بۆیە ئەم پەیامە دەبێ بە گاڵتە وەربگیرێت و خاوەنەکەیشی بکرێتە شوێنی سووکایەتیپێکردن. هۆکارێک کە کڵۆڵ ناچاردەکات دەست لە ناڵەی کەربوونی خۆی هەڵبگرێت.\nیان لە باشترین حاڵەتدا، وەک کەسێکی دوو پێ دەبێ ڕووبەڕووی ببیتەوە. واتا وەک کەسێک کە دەکرێ کەمێک گوێی لێبگیرێ، نەک بۆ مەبەستی گوێلێگرتن بەڵکو بۆ ئەوەی قەشمەری پێ بکرێ. کلۆل دێت و بە دژی وێنەکانی پیاوبوون و پیاوێتی کۆمەلگای کوردییەوە، ئەو شتە دەڵێت، کە پیاوی ترادیسیۆنی کوردی ناتوانێ بیڵێ. لەو شوێنەدا دەوەستێت کە کەسمان ناوێرین تیایدا بوەستین.\nسەیر لەوەدایە کە سەرمایەداری لە پیشەسازی یاری منداڵاندا، ورچ و کەر و هەموو ئاژەڵەکانی کردووەتە گەورەترین بازرگانی و لە ژووری منداڵاندا جێگایەکی بۆ کردوونەتەوە. بەڵام کلۆلێ کۆمەلگای کوردی، ڕوودەکاتە پیاوان و ژنانێک کە هەموو منداڵییان جومگەیەکی گەشی لە ئاژەڵدۆستی و هاوڕێیەتی ئاژەڵاندا تیا نییە. کلۆل لە کۆمەلگایەکدا کەردۆستی و ئاژەڵدۆستی دەکاتە مەراقی خۆی کە کولانەی سەگی بەرەڵا بەردباران دەکرێت و کەڵەشێرو مریشک و بەرخ و مانگا بە بەرچاوی گەورە و بچوکەوە سەردەبڕدرێن و لە کەرنەڤاڵی قوربانیکردنی بە ئاگاهاتنەوەی ئیسلامی سیاسیشدا، گۆشتی سوور وەک دیوار لە گەڕەکەکاندا هەڵدەچنرێت.\nبە کورتی: ئەگەر پەیامی (انا الحق) وەک دەرکەوتنی ڕۆحی خوا لە حەللاجدا تەفسیردەکرێت و ئەو پیاوە وا سەیردەکرێت کە ئەو هیچ نییە جگە لە جەستەیەک کە دەنگی خوای لێوە دێتە دەر، ئەوا پەیامی کەربوونی کلۆلیش هیچ نییە جگە لە جەستەیەک کە ئازارەکانی کەر و ئاژەڵانی کۆمەلگای ئێمە لەوەوە دێنە دەر. کلۆل لە سووتان و بڕوای تەوایدا بۆ ژیانێکی شایستە بۆ کەر و ئاژەلەکانی دیکە ( مانگای لێدەرچێت) ، دەبێتە کەر. کلۆل بەر لەوەی قەشمەرچییەک و نوکتەچییەکی کۆمەلگا بێت، هەستدارترین کائینەکانی کۆمەلگای ئێمەیە کە ئەو جیهانە دەبینێت کە بە تەنیشت جیهانی ئینسانەکانەوەیە و بەڵام ئینسانی ئێمە یەک زەڕە رێزی بۆ دانانێت، بەڵکو هەر نایشی بینێت. بۆ وتنی پەیامێکی وا، کلۆڵ هیچ ستراتیژییەکی دیکە شک نابات بە جیا لە پەیامی (من کەرم) کە لە کۆمەلگای کوردیدا، شەهامەتێکی گەورەی دەوێت لە زەمەنی فەیسبوک و یوتوب و سەتەلایتدا بووتریت. بەڵام كلۆڵ دەیڵی و لەسەر ئەوەش شایەنی سوپاسێکی گەورەیە.\nکلۆڵ دەکرێ لەسەر خاڵێکی دیکە سوپاس بکرێت.\nتیكشکاندنی موقەدەساتە سیاسییەکانی کۆمەلگای ئێمە. سەیرێکی ئەم دەستەواژانەی خوارەوە بکەن!.\nخان بریتییە لە سکرتاریەتی گروپی کەرگەلی کوردستان\nناڵ مافی ڕەوایە\nئاخوڕ کۆمیتەی گروپی ناوبراوە\nجووتە ڕەخنەیە، سمکۆڵان نارەزایەتییە، ڕەشمە یاسایە، ئاخوڕ ئابوورییە.\nبەر لە کلۆڵ کەس مەکتەبی سیاسی و کۆمیتەی ئەحزابی بە خان و تەویلە و ئاخور نەچواندووە. پێم وایە یەکێک لە بەرپرسیارە سەربازییەکانی یەکێتییە کە ئێستا لەگەڵیان نەماوە کاتێک دەگێڕێتەوە کە رۆژگارێک ئەو لە شاخ بووە و وتوویانە مەکتەبی سیاسی کۆدەبێتەوە، ئەم پێیوابووە چ کۆڵین پاوەڵ و ماوتیسی تۆنگێک و جیڤارایەک کۆبوونەتەوە. کاتێکیش دەسەڵات دەکەویتە دەست ئەم تیپە لە مەکتەبی سیاسی دوێنێ، ئەو شەرمەزری دایدەگریت کە مەکتەبی سیاسییەکی وا دەکرا بە خان یان تەویلەی سیاسی بچوێنرایە.\nداتەکاندنی تەقەدوس لە بەشێکی گەورە لەو دەستەواژانەی سیاسەت لە کۆمەلگای ئێمەدا خوڵقاندوویەتی جورئەتێکی زۆری دەوێت. کۆمەلگای ئێمە پڕە لەو موقەدەسە سیاسییانە کە هیچیان کەمتر نییە لە موقەدەسەکانی ئایین. کلۆل دێت و بێ ئەوەی خۆیشی پێیبزانێ، سیخورمەیەک دەژەنێتە بەشێکی گەورەی موقەدەسەکانی سیاسەت. ئەم پرۆسەیە نەک وەک کارێکی بە ئاگاهانە لە بەرانبەر دەسەڵاتی سیاسیدا ئەنجامدەدرێت ، بەلکو وەک کۆپیکردنەوەی کایەی رێکخستنی گرووپی خۆ ئەویش لە رێگای لاسایکردنەوەی ئەو گرووپە سیاسییەوەی کە دووپێکان دروستیان کردووە. بەوەیشی ئەم دەستەواژانەی کلۆل لە ئاستێکی بەریندا بلاودەبێتەوە، کاریگەریەکانی لە کاڵکردنەوەی پیرۆزیی و گرانیی ئەم دەربرینانە لە زەینی ئێمەدا ، ناکرێ بە هەند وەرنەگیرێ. لەسەر ئەم تێکشکاندنەی موقەدەساتی ناو سیاسەت لە کۆمەلگای ئێمەدا، کلۆل شایەنی سوپاسێکی گەورەترە.\nکلۆل وەک دیاردەیەکی مێدیای گەورە دێت و کاتێک فشارەکانی کۆمەلگا لەسەر خۆیی و خێزانەکەی تووندتردەبێتەوە، بە بێدەنگی و دڵشکاو دەکشێتە دواوە و لە تەنهایی خۆیدا دەتلێتەوە. هیچ کەسێکیش سوپاسی ئەم پیاوە ناکات بۆ ئەو ڕۆل و پێداگرییەی کە پیاوێکی وەک ئەو پێشکەش بە کۆمەلگای ئێمەی دەکات لە بواری ئاژەڵدۆستییەکدا کە ئەگەر ئەو ئاژەڵە بە تەنها کەرەکانی کۆمەلگای کوردستانیش بێت.\nبۆیە من بە ئەرکی خۆمی دەزانم لەسەر ئەو شەهامەت و چاونەترسییەی ئەو و ئەو خاڵانەی دی کە لە سەرەوە باسمکردن، سوپاسی ئەو پیاوە بکەم.\nسوپاس بۆ ئەوەی ڕوانگەیەکی دیکەت داینێ تا سەیری جیهانی ئینسانەکانی پێ بکەین. روانگەی ئەوەی کە بۆ ئەوەی لە ئازارەکانی هەڵنەفڕین بگەین، باشترە ببینە باڵندەیەکی باڵشکاو.\nسوپاس بۆ ئەوەی کە کەرکوژی و کەرسووتاندن و ئاژەڵئازاری موچرکەیەکی لا دروستنەکردین و تۆ هاتیت و بەرگی ئاژەڵێکت لەبەرکرد و لە زمانی ئەوانەوە، ئازارەکانیانت بۆ دەرخستین.\nدووبارە سووپاس پیاوە بێدەنگکراوەکە.


<< < حزقیێل 43 > >>\n١ ئینجا منی بردە لای ئەو دەروازەیەی ڕووەو ڕۆژهەڵاتە. ٢ بینیم شکۆمەندی خودای ئیسرائیل لە ڕێگای ڕۆژهەڵاتەوە دەهات و دەنگی وەک دەنگی ئاوێکی زۆر بوو، خاکەکەش لەبەر شکۆمەندییەکەی دەدرەوشایەوە. ٣ بینینەکە وەک ئەو بینینە بوو کە لە کاتی هاتنی بۆ وێرانکردنی شارەکە بۆم ئاشکرا کرابوو، هەروەها وەک ئەو بینینە بوو کە لەلای نۆکەندی کەڤار بۆم ئاشکرا کرابوو، ئەو کاتە بەسەر ڕوومدا کەوتم. ٤ شکۆمەندی یەزدان لە ڕێگای ئەو دەروازەیەی ڕووەو ڕۆژهەڵاتە بۆ ناو پەرستگاکە هات. ٥ ئینجا ڕۆحی خودا هەڵیگرتم و منی بردە حەوشەکەی ناوەوە و بینیم شکۆمەندی یەزدان پیرۆزگاکەی پڕکردووە.\n٦ گوێم لێ بوو لە پیرۆزگاکەوە قسەی لەگەڵ کردم و پیاوێکیش لەتەنیشتمەوە ڕاوەستابوو. ٧ پێی فەرمووم: «ئەی کوڕی مرۆڤ، ئەمە شوێنی تەختی من و شوێنی بنی پێمە، کە لەنێو نەوەکانی ئیسرائیل بۆ هەتاهەتایە نیشتەجێ دەبم. لەمەودوا بنەماڵەی ئیسرائیل ناوی پیرۆزم گڵاو ناکەن، نە خۆیان و نە پاشاکانیان، نە بە لەشفرۆشی و نە بە تەرمی پاشاکانیان لە نزرگەکانی سەر بەرزایی. ٨ کاتێک ئەوان بەردەرگاکەیان لای بەردەرگاکەم و چوارچێوەی دەرگاکەیان لای چوارچێوەی دەرگاکەم دانا، لەنێوان من و ئەواندا تەنها دیوارێک هەبوو، جا ناوی پیرۆزی منیان بە نەریتە قێزەونەکانیان گڵاوکرد. منیش بە تووڕەیی خۆم لەناوم بردن. ٩ ئێستا با لەشفرۆشی و تەرمی پاشاکانیان لە من دووربخەنەوە، ئەو کاتە منیش بۆ هەتاهەتایە لەناویان نیشتەجێ دەبم.\n١٠ «ئەی کوڕی مرۆڤ، دەربارەی پەرستگاکە بە بنەماڵەی ئیسرائیل ڕابگەیەنە، با لە تاوانەکانی خۆیان شەرمەزار بن و با نەخشەکە بپێون. ١١ ئەگەر هاتوو لە هەرچی کردوویانە شەرمەزارییان کێشا، ئەوسا وێنەی پەرستگا، نەخشە و شوێنی چوونەدەرەوە و شوێنی چوونەژوورەوە، هەموو شێوە و فەرزەکان و فێرکردنەکانییان بۆ باس بکە. ئەمە لەبەرچاویان بنووسە، با هەموو نەخشە و هەموو فەرزەکانی بەجێبهێنن و کاری پێ بکەن.\n١٢ «ئەمە فێرکردنی پەرستگاکەیە: لەسەر لووتکەی کێوەکە، هەموو چواردەوری پەرستگاکە دەبێتە شوێنێکی زۆر پیرۆز، ئەمە فێرکردنی پەرستگاکەیە.\n١٣ «ئەمەش پێوانەکانی قوربانگاکەیە بە پێوانەی باڵی درێژ، باڵی درێژیش باڵێک و چوار پەنجەیە* . قووڵایی ئاوەڕۆکەی باڵێکە و پانییەکەشی باڵێک و کەنارەکەشی هەتا لێوەکەی چواردەوری بستێکە* . ئەمەش بەرزی قوربانگاکەیە: ١٤ بنکەکەی لە زەوی ئاوەڕۆکەوە هەتا لێواری خوارەوە دوو باڵ و پانییەکەشی یەک باڵ بوو، لە لێوارە بچووکەکەی ژێرەوە هەتا لێوارە گەورەکەی سەرەوەش چوار باڵ و پانییەکەشی یەک باڵ بوو. ١٥ بەرزی ئاگردانی قوربانگاکەش چوار باڵ بوو، لە ئاگردانی قوربانگاکەشەوە بۆ سەرەوە چوار قۆچ هاتبوونە دەرەوە. ١٦ ئاگردانی قوربانگاکەش دوازدە باڵ درێژی و دوازدە باڵ پانی بوو، شێوەی چوارگۆشەیی بوو. ١٧ لێوارەکەی سەرەوەش چوار گۆشە بوو، چواردە باڵ درێژ و چواردە باڵ پان بوو، کەنارەکەی چواردەوریشی نیو باڵ بوو و ئاوەڕۆکەشی بە دەوریدا یەک باڵ بوو، پێپلیکانەکانیشی ڕووەو ڕۆژهەڵات بوو.»\n١٨ پێی فەرمووم: «ئەی کوڕی مرۆڤ، یەزدانی باڵادەست ئەمە دەفەرموێت: ئەمانە فەرزەکانی پێشکەشکردنی قوربانی سووتاندن و پرژاندنی خوێن لەسەر قوربانگاکەیە، ئەو ڕۆژەی کە بنیاد دەنرێت. ١٩ جوانەگایەک* بۆ قوربانی گوناە بە کاهینە لێڤییەکان دەدەیت، ئەوانەی لە نەوەی سادۆقن، کە لە من نزیک دەبنەوە بۆ خزمەتکردنم. ئەوە فەرمایشتی یەزدانی باڵادەستە. ٢٠ لە خوێنەکەی دەبەیت و لە هەر چوار قۆچی قوربانگاکە و هەر چوار گۆشەی لێوارەکەی سەرەوەی دەدەیت و لە کەنارەکەشی دەدەیت بە هەر چواردەوریدا، بەم شێوەیە پاکی دەکەیتەوە و کەفارەتی بۆ دەکەیت. ٢١ جوانەگاکەی قوربانی گوناە دەبەیت و لە شوێنی دیاریکراو لە پەرستگاکە لە دەرەوەی پیرۆزگاکە دەیسووتێنیت.\n٢٢ «لە ڕۆژی دووەم گیسکێکی نێری ساغ پێشکەش دەکەیت، ساغ بێت، دەکرێت بە قوربانی گوناە و قوربانگەکە بە خوێنەکەی پاک دەکەنەوە وەک چۆن بە خوێنی جوانەگاکە پاکیان کردەوە. ٢٣ کە لە پاککردنەوەکە تەواو بوویت، جوانەگایەکی ساغ و بەرانێکی ساغی مێگەل پێشکەش دەکەیت. ٢٤ لەبەردەم یەزدان پێشکەشیان دەکەیت و کاهینەکان خوێیان پێوە دەکەن و دەیانکەن بە قوربانی سووتاندن بۆ یەزدان.\n٢٥ «حەوت ڕۆژ، هەر ڕۆژە گیسکێکی نێرینە دەکەیت بە قوربانی گوناە و جوانەگایەکی ساغ و بەرانێکی ساغی مێگەل دەکەیت بە قوربانی. ٢٦ کاهینەکان حەوت ڕۆژ لەسەر قوربانگاکە کەفارەتی بۆ دەکەن و پاکی دەکەنەوە، بەم شێوەیە تەرخانی دەکەن. ٢٧ کە ئەم ڕۆژانە تەواو بوون، لە ڕۆژی هەشتەم بەسەرەوە کاهینەکان لەسەر قوربانگاکە قوربانی سووتاندنەکان و قوربانییەکانی هاوبەشیتان* پێشکەش دەکەن، منیش لێتان ڕازی دەبم. ئەوە فەرمایشتی یەزدانی باڵادەستە.»


وتووێژی پۆل:گۆلەکان - ویکیپیدیا، ئینسایکڵۆپیدیای ئازاد\nسڵاو. کاک ئاسۆ گیان ئێوە بۆ لە جیات وشەی ڕەسەن و کوردی زرێچە وشەی گۆلتان بەکارھێناوە؟ ھەر لەبەر ئەوەی کوردی باکوور بە کاری بردووە؟ وشەی گۆل وشەیەکی ڕەسەنی تورکییە و لە ھەموو زمانە تورکییەکاندا (ئازەری، ئیستانبولی و ...) دەڵێن: göl. ئەگەر پێت وایە بە ھەڵە چوومە وشیارم کەوە دەنا تکایە ھەموو ئەم گۆلانە بکە زرێچە. سپاس.--:)چالاکلێدوان ١٠:٠٠, ٣١ کانونی یەکەم ٢٠١٠ (UTC)\nسڵاو. ڕاست ئەفەرمی، گۆل لە زمانە تورکییەکاندا ھەیە. گۆل لە ناوچەی ئێمە - لە باوکیشم پرسی ئەویش ھەر وای وت - زۆرتر لە کشتوکاڵدا مانای ھەیە و بە چاڵێک ئوترێ کە لای شەتڵە تەماتە و شتی وادا دروست ئەکرێ، ئەمەش وێنەکەی. بەڵام بۆ زرێچە: خۆم کە خەڵکی ناوچەی مەریوانم ھەرگیز نەمبیستووە بلێن «زرێچەی زرێبار». یان گۆل ئەڵێن یان گۆم یان دەریاچە یان زەریاچە. لە گووگڵا گەڕام بۆ زرێچە، ئەنجامەکان زۆر کەم بوون و تەنیا سەبارەت بە «زرێچەی ورمێ» بوون، پێم وایە تەنیا لە لەھجەی موکریدا بەکاردێت. نازانم بەڕاسی، من زمانزان نیم ئەوەی بە لامەوە باوتر بێت لە بەشێکی گەورەتری کوردستانا لێرە ئەینووسم. سوپاس --ئاسۆ ٢١:١٥, ٢ کانوونی دووەم ٢٠١١ (UTC)\nکاک ئاسۆ گیان ئەوی ڕاست بێ لە مەڵبەندی ئێمەشدا گۆل بە مانای Lake نەھاتووە و باوەڕ ناکەم لە کوردی ناوەڕاستدا ئەم وشەیە بەم مانایە بە کاری ببەن. بە بڕوای من ئەوەی کە بە زرێبار ناڵین زرێچەی زرێبار نابێ ببێتە لەمپەرێک بە بکار بردنی وشەی زرێچە. ھەر چی بێ زرێچە دەقاودەق Lake دەگەیێنە بەڵام گۆل وا نییە پاشان زرێچە کوردییە بەڵام گۆل نا. ئەگەر بڕیار بێ وشەیەک پەسەند بکرێ دەبێ ھەتا بکرێ کوردی بێ. بە بڕوای من ئەگەر زرێچە یا خۆ زەریاچەش پەسەند نکرێ نابێ گۆلیش پەسەند کرێ. دەریاچە کە فارسیشە بە بڕوای من زۆر لە گۆلی باوترە. جا بۆ ئێمە نەلێین زەریاچە یا خۆ زرێچە بەڵام بلێین گۆل؟--:)چالاکلێدوان ١١:٤٠, ٥ کانوونی دووەم ٢٠١١ (UTC)\nوەرگیراو لە «https://ckb.wikipedia.org/w/index.php?title=وتووێژی_پۆل:گۆلەکان&oldid=48747»\nئەم پەڕەیە دواجار لە ١١:٤٠ی ٥ی کانوونی دووەمی ٢٠١١ نوێ کراوەتەوە.


نيكى هێلى: گفتوگۆ له‌گه‌ڵ ئه‌سه‌د ناكه‌ين\nنوێنه‌رى ئه‌مريكا، له ئه‌نجوومه‌نى ئاسايشى نێوده‌وڵه‌تى، نيكى هێلى\nحكومه‌تى ئه‌مريكا ره‌تيكرده‌وه، هيچ دانووستانێكى راسته‌وخۆ له‌گه‌ڵ سه‌رۆكى سووريا، به‌شار ئه‌سه‌د ئه‌نجامبدات.\nنوێنه‌رى ئه‌مريكا، له ئه‌نجوومه‌نى ئاسايشى نێوده‌وڵه‌تى، نيكى هێلى، ئه‌مڕۆ يه‌كشه‌ممه رايگه‌ياند، ئه‌مريكا هيچ دانووستانێك له‌گه‌ڵ ئه‌سه‌د ئه‌نجام نادات.\nله چاوپێكه‌وتنێكدا له‌گه‌ڵ تۆڕى هه‌واڵى (CBS)ـى ئه‌مريكايى، هێلى گوتى: "سووريا ره‌تيكردووه‌ته‌وه به‌شدارى له‌و دانووستانانه بكات، كه به سه‌رپه‌رشتى نه‌ته‌وه‌يه‌كگرتووه‌كان سه‌باره‌ت به پرۆسه‌ى سياسى سووريا له ئارادان".\nگوتيشى: "پێويسته رووسيا هانى سووريا بدات، بۆ ئه‌وه‌ى به‌شدارى له دانووستانه‌كان بكات".\nهه‌روه‌ها گوتى: "سووريا سوور نييه له‌سه‌ر ئه‌نجامدانى دانووستان له‌گه‌ڵ ئه‌مريكا و ئێمه‌ش له‌گه‌ڵ ئه‌سه‌د دانووستان ناكه‌ين".\nئاماژه‌شى بۆ ئه‌وه كرد، "ئه‌سه‌د زياتر له چه‌ندين جار چه‌كى كيميايى به‌كارهێناوه. تا ئێستا شه‌ش بڕيارى ئه‌نجوومه‌نى ئاسايشى نێوده‌وڵه‌تى له‌و باره‌يه‌وه له‌به‌ر ده‌ستن. هه‌موويان له لايه‌ن رووسياوه ره‌تكراونه‌ته‌وه".\nنوێنه‌رى ئه‌مريكا له ئه‌نجوومه‌نى ئاسايشى نێوده‌وڵه‌تى باسى له‌وه‌شكرد، كه "هێرشه مووشه‌كييه‌كانى ئه‌مريكا بۆ سه‌ر سووريا، ئه‌و وڵاته‌ى چه‌ندين ساڵ گێڕاوه‌ته‌وه دواوه، له بوارى به‌رهه‌مهێنانى چه‌كى كيمياييدا".\nسووريا به‌رده‌وام ره‌تيكردووه‌ته‌وه چه‌كى كيميايى به‌كارهێنابێت له بۆردومانكى ناوچه‌ى (دوما)ى غوته‌ى خۆرهه‌ڵات، كه رۆژى شه‌ممه‌ى سه‌ره‌تاى هه‌فته‌ى رابردوو بۆردومانكرابوو.\nرووسياش رايگه‌ياندووه، هيچ به‌ڵگه‌يه‌ك له‌سه‌ر بوونى شوێنه‌وارى چه‌كى كيميايى له سووريا بوونى نييه. به‌ڵام ئه‌مريكا و به‌ريتانيا و فه‌ره‌نسا سوورن له‌سه‌ر ئه‌وه‌ى "ئه‌گه‌رى" به‌كارهێنانى چه‌كى كيميايى له سووريا له ئارادايه.


✌ ئامەد چاوەش شەهیدان\n📅 کاتی تۆمارکردن Jun 26 2015 6:01PM\nرۆژی 25-06-2015 لە هێرشە چاوەڕواننەکراوەکەی داعش ب [ زۆرتر... 👁] ✖ ✖ ✖ 0 0 ✔ 66% ✍ هـ.ب. 26-6-2015 18:01:56\n✌ ئاکف یارەماز شەهیدان\nرۆژی 25-06-2015 لە هێرشەکەی داعش بۆسەر کۆبانێ شەهی [ زۆرتر... 👁] ✖ ✖ ✖ 0 0 ✔ 64% ✍ هـ.ب. 1-7-2015 8:40:30\n✌ ئوسمان شێخ حەسەن شەهیدان\n📅 کاتی تۆمارکردن Jun 26 2015 6:02PM\nرۆژی 25-06-2015 لە هێرشە چاوەڕواننەکراوەکەی داعش ب [ زۆرتر... 👁] ✖ ✖ ✖ 0 0 ✔ 66% ✍ هـ.ب. 26-6-2015 18:02:03\n✌ ئیبراهیم ئیبراهیم شەهیدان\nرۆژی 25-06-2015 لە هێرشە چاوەڕواننەکراوەکەی داعش ب [ زۆرتر... 👁] ✖ ✖ ✖ 0 0 ✔ 66% ✍ هـ.ب. 26-6-2015 18:01:36\n✌ ئیبراهیم شێخە، ئەندامی پۆلیسی سەربازی شەهیدان\nرۆژی 25-06-2015 لە هێرشە چاوەڕواننەکراوەکەی داعش ب [ زۆرتر... 👁] ✖ ✖ ✖ 0 0 ✔ 66% ✍ هـ.ب. 26-6-2015 18:01:45\n✌ ئیبراهیم محەمەد عەبدی شەهیدان\nرۆژی 25-06-2015 لە هێرشە چاوەڕواننەکراوەکەی داعش ب [ زۆرتر... 👁] ✖ ✖ ✖ 0 0 ✔ 66% ✍ هـ.ب. 26-6-2015 18:02:18


هەواڵی / 26/7/2021 380 جار بینراوە\nکۆنیشانەى قۆڵۆنى شڵەژاو- Irritable Bowel Syndrome یان وەک ئەوەى لەناو خەڵکیدا پێى دەوترێ (قۆڵۆن) نەخۆشییەکى زۆر بەربڵاوە و ئەوەندە نەخۆشەکان ناڕەحەت دەکا، کار دەکاتە سەر ڕاپەڕاندنى کاروبارى ڕۆژانەشیان. باشترین چارەسەریى ئەم نەخۆشییە بریتییە لە خۆپارێزى، کە ئەمەش لە ڕێى خواردنى تەندروستەوە دەبێت. تووشبووانى ئەو نەخۆشییە دەپرسن "باشە چی بخۆین و چی نەخۆین؟". ئێمەش بەم جۆرە وەڵامیان دەدەینەوە:\n- ئاو: تا پێتان دەکرێ زۆر بیخۆنەوە، بە جۆرێک کەمتر نەبێ لە ڕۆژیی 8 پەرداخ.\n- ژەمەکان: هەر سێ ژەمە سەرەکییەکە بخۆن. وا باشە ئەو ژەمانە لە هەمان کاتى هەموو ڕۆژێکدا بخۆن. ئینجا دەبێ خواردنیش زۆر بە لەسەرخۆیی بخورێت.\nیاپراخ و خۆراکى قوتووبەند و هی گەرم کراوەش لە پەرەپێدەرانى نەخۆشییەکەن، خۆتانیان لێ بەدوور بگرن. خۆراکى چەوریش لە هەندێک نەخۆشدا نیشانەکان زیاد دەکات.\n- چای و قاوە: ڕۆڵێکى زۆریان هەیە لە دروست بوونى نیشانەکانى نەخۆشییەکەدا، بۆیە نابێ ڕۆژیی 3 کوپ زیاتریان لێبخۆنەوە. خۆ ئەگەر بتوانن بەتەواوى دەستبەرداریان بن و بیانگۆڕن بە چاى گیایى، زۆر باشە. ئەو چایانە نەک پەرە بە نیشانەکانى نەخۆشییەکە نادەن، بەڵکو ڕۆڵێکى بەرچاویشیان هەیە لە نەهێشتنیاندا، بەتایبەت چایی (ڕازیانە) و پونگە (نەعناع).\n- دانەوێڵەکان: گەنم و جۆ و لەمانەوە نان و سەموون لە گرینگترین هۆکانى پەرەسەندنى نەخۆشییەکەن، بەتایبەت ئەگەر کەپەکیان لێ نەکرابێتەوە (نانى بۆر)، بۆیە مەیانخۆن. ئەگەر هەر دەیخۆن، هى سپی بخۆن. بەڵام خواردنى گەنمە شامى و برنج ئاساییە.\n- سەوزە و میوە: زۆر جار چارە نەبوونى نەخۆشییەکە بەهۆى سەوزە و میوە خواردنەوەیە. چونکە ئەمانە ئەوەندە بە خواردنى تەندروست دادەنرێن، کەم کەس قەناعەت دێنێ بەوەى ئازارەکانى سکى بەهۆى خواردنى ئەمانەوە بێت!\nوەلێ هەمووشیان وا نین: لە کاتێکدا (نیسک، فاسۆلیا، قەڕنابیت، سیر، پیاز، قارچک، کەلەرم، سێو، شووتى، گێلاس، هەرمێ) نابێ بخورێن، ئەوانى تر و بەتایبەت (گێزەر، خەیار، پەتاتە، تەماتە، باینجان، سپێناخ، کەرەوز، کاهوو، مۆز، ترێ، کیوی، لیمۆ، لالەنگى، پرتەقاڵ، توو) دەتوانرێ بخورێن. خواردنى تەڕەپیاز (بەپێچەوانەى پیازەوە) شتێکى ئاساییە! ئینجا میوە بە وشککراوەیی مەخۆن و ڕۆژیی سێ دانە میوەش زیاتر مەخۆن.\n- مەى و خواردنەوە گازییەکان: ڕۆڵی بەرچاویان هەیە لە دروست کردنى نیشانەکان. لێیان بەدوور بن، لە ئازارى قۆڵۆن بەدوور دەبن.\n- شەکرە دەستکردەکان: بەتایبەت لە بنێشت و خواردن و خواردنەوەکانى تایبەت بە خۆلاواز کردنەوە و شەکرەداران هەن، بۆیە نابێ ئەمانە بخورێن.\n- چەرەز: فستق مەخۆن و بادەم بخۆن.\n- هەنگوین، چلوورە، مۆتا، کێک، پسکیت، پاقڵاوە و شیرینى لەو خواردنانەن کە نابێ بخورێن.\n- داو و دەرمان: بەتایبەت هەندێک دەنکى تایبەت بە هەو کردن و ئازارشکێنی، نیشانەکانى نەخۆشییەکە دەردەخەن، بۆیە نابێ تا زۆر پێویست نەبن بخورێن. بەڵام (پاراسیتۆل) ئەو کێشەیەى نییە.\n- وەرزش: ڕۆڵی بەرچاوى هەیە لە زیاد کردنى جووڵەى ڕیخۆڵەکان و کەم کردنەوەى فشارى دەروونى، کە هەردووکیان بەکارن لە نەهێشتنى نیشانەکانى ئەم نەخۆشییە. بەڵام ئەو کەسانەى کە تووشی نەخۆشییەکە هاتوون و پێشتر زۆر چالاک نەبوون، دەبێ وردە وردە دەست بە وەرزش بکەن، نەک ئەوەى یەکسەر دەست بۆ هى قورس ببەن.\nماوەتەوە بڵێین: ئەوە نییە هەموو نەخۆشەکان کێشەیان لەگەڵ یەکە بە یەکەى ئەو خواردنانەدا هەبێ، بەڵکو هەر یەکە و کێشەیان لەگەڵ چەند دانەیەکیاندا هەیە، دەبێ خۆیان لەگەڵ تێپەڕینى کاتدا بۆ خۆیانى بدۆزنەوە کە ئەوە کامەیە ناڕەحەتیان دەکات و دەستى لێبەر بدەن.\nپزیشکی پسپۆڕی هەناو\nهەر کات دەسەڵات دادوەر نەبوو لە سیاسەتەکانیدا،دەبێت گەل دادوەر بێت لەسزادانیدا


مەسەلەی چینایەتی لەناو یەكێتی-دا\n544 جار خوێندراوه‌ته‌وه\nناونیشانەكە چاو خەڵەتێنەرە. وایە كە مانای ئەوە بدات بەدەستەوە كە دەیەوێت باسی پرسی چینایەتی بكات لەروانگەی یەكێتییەوە. بەڵام ڕاستییەكەی ئەم وتارەم بۆ روانگەی یەكێتی نەنووسیووە. بۆ ناوەرۆكی واقیعی حاڵی جیاوازی چینایەتی لەناو یەكێتی نووسیوە.ھەڵبەتە جیاوازیی چینایەتی بەمانای شرۆڤەكردنە كۆمەڵایەتییەكە نا بەتەنھا، بەڵكو بەمانای تێكچوونی شیرازەی حزب‌و حزبایەتی لەرووی رێكخراوەیی، پلەبەندی بەرپرسیارێتی، نفوز‌و رەوایەتی دەسەڵات‌و بەلارێدابردنی وزەی ماددی یەكێتی بۆ رێچكەی پەیداكردنی پاوەری سیاسیی‌و دەسەڵاتداری. ڕاستە كە ئەم دیاردەیە، دیاردەی جیاوازی لەتوانا‌و نفوز‌و پاوەری ماددی‌و سیاسی، لەناو ھەموو حزبە كوردستانییەكان ھەیە‌و زەقە، بەڵام بوونی شەرعیەتێكی تێر‌و بەپێی پێویستی نییە بۆ داپۆشینی ھەبوون‌و بۆ پاساودانەوەی لەرێ لادانی حزبی لەناو یەكێتیدا. لێرە ئێمە لەسەر دیاردەی جیاوازی توانای دارایی كە جیاوازی چینایەتیش دەخولقێنێ قسە ناكەین وەك دیاردەیەك كە دەبێ لەڕووی لەقاودانی گەندەڵی دارایی‌و پەیڕەوكردنی شەفافیەت كاری بەرپەرچدانەوەی بۆ بكرێت. بێگومان ئەوە گرنگە، بەڵام ئەوە بەشێكە لە ھیمەتێكی گشتی بۆ بەرەنگاری گەندەیی‌و گەندەڵی لە كۆی كایەكانی دامەزراوەكانی حوكمڕانیدا، ھی حكومەت‌و ھی حزب‌و ھی دامەزراوە گشتییەكان. ئێمە قسە لەسەر جیاوازی نارەوا لە دەسەڵاتی دارایی دەكەین كە سەرەنجام دەسەڵاتی سیاسیی‌و پاوەر‌و نفوزی ناڕەوا ئەدات بە ھەندێك كاراكتەری سیاسیی لەسەر حیسابی ناوونیشان‌و ناوەرۆكی كار‌و پلەبەندی بەرپەرسیارێتیش كە زۆر جار ئەو ناونیشانانە بە زەرورەت دەسەڵاتی دارایی دابین دەكەن‌و دەشێ لاساریشیان بەدواوە بێت.\nلێكدانەوەیەكی ھەڵەیە ئەگەر پێمان وا بێ ئەم جیاوازییە چینایەتییە بۆیە ھەیە چونكە حزبەكانی ئێمە نیشتمانین نەك چینایەتی بۆیە جیاوازی چینایەتی لەنێوان ئەندامەكانیش ھەیە‌و ئاساییە. ئەم گوتەزایە ئەو كاتە ڕاست دەبێت كە حزبەكانی خاوەن پەیكەری بەرەیی وا بن كە ئەندامەكانیان خۆیان لەبنچینەدا دەوڵەمەند‌و ھەژار‌و مام ناوەنجی بن نەك دوایی بەھۆی حزب‌و نفوزییەوە وایان لێ بێت.\nئەم لاسارییە كە ناونیشاندارەكان‌و خاوەن پلەكان دەیكەن گەندەڵییەكی دارایی‌و بەلارێدابردنی دەرامەت‌و دەسەڵاتی داراییە. بەڵام لەدەرەوەی ئەم ناونیشانانە بوونی دەسەڵاتی دارایی بەدەست ھەندێكەوە كە ناونیشان‌و پلەبەندییان ئەو مافەیان ناداتێ دەسەڵاتی داراییشیان ھەبێ، سەرەنجام سەرئەكێشێ بۆ پەیداكردنی نفوزی سیاسی‌و بەلارێدابردنی رەوتی دابونەریتی حزبیش.\nئەم دیاردەیە زۆر بەزەقی لە رۆژگاری تەنگژەی دارایی وەك ئێستای وڵاتدا بەزەقی دەردەكەوێت كە ھەوڵدەدات دەلالات‌و پەنجەمۆر‌و پشتیوانی بكرێت‌و دابین بكات بۆ كەسانێك كە نفوزەكەیان لەناكاو ھەڵتۆقیووە‌و دەسەڵاتەكەشیان بەقەدبڕی پەیدا بووە.\nئەمە وەك ئەوە وایە لە بزاوتی كۆمەڵایەتی‌و سیاسیی گشتیدا ببینێت كەسان‌و كارەكتەرانێك ھەن بەھۆی دەوڵەمەندییەوە دێنە ناو كایەی سیاسەت یان بەھۆی كایەی سیاسییەوە دەوڵەمەند دەبن كە ئەمە لە رەوتی ئەزموونەكانی ھەر حكومێك بینراوە. بەڵام لەناكاو پایەداربوونی دارایی‌و پاوەر پەیداكردنی سیاسیی كارێك دەكات حزبەكان شیرازەیان بشێوێ وەك چۆن كۆمەڵگە لە قۆناغی ئینتیقالیدا، لە چەرخی كرانەوەی بێ حیساب‌و كیتابدا دەوڵەمەندی لەناكاو و ئەستێرەی لەھێكرای لێ پەیدا دەبێت وەك ئەوەی لەسەردەمی ئەنوەر ساداتدا سەداح مەداحیان پێدەوت، یان بە دەوڵەمەندەكانی زەمانی كرانەوە ناسراو بوون.\nلەدیاردەی حزبایەتی كوردستاندا دوو حزبی كوردستان لەبارترن تووشی دەردی "دار الملوك" ببن كە دەكاتە دەردی حوكمڕانی كە وا دەكات كەسانێك لەناو حزبدا ئینتەلا بكەن كە ھیچ ھونەرێكیان لە خۆیان نیشان نەداوە. ئەم دیاردەیە لەناو حزبە ھەژارەكانی دەرەوەی فەرمانڕەوایی كەمتر ھەیە بەڵام مانای ئەوە نییە روونادات یان كە چوونە دەسەڵات تووشی (دا‌و الملوك) نابن. ھێندە ھەیە كەس ناتوانێ تۆمەتی پێشوەختە بڵێت‌و ناو لەپی ھەژارەكان بخوێنێتەوە كە سبەی دەوڵەمەند دەبن، جا بۆیە با لەڕێوە قاچیان بشكێنین. ئەوی دا‌و المولكی ھەیە نیشانەكانی زەقترن كە حزب دادەرزێنێ‌و ھەرەمی رێكخستن تێك دەدا‌و گۆرانكاری دراماتیكی لەناوچەكانی نفوز دروست دەكات بێ ئەوەی نیشانەی ئاڵۆگۆری تەندروستی دەسەڵاتی ناوخۆی حزب بن.\nوا بەزەقی دەبینین لەم چوار ساڵەی تەنگژەدا كادیرەكانی ناوەڕاست گوزەرانیان چۆنە‌و پاوەریان لە حزبدا تا كوێ‌و ھی تریش لەكوێیە؟\nچارەسەری ئەم گرفتە جەوھەرییە ھەر چارەسەرێكی دارایی‌و ئیداری نیە، بەڵكو پێش ھەموو شتێك بژاردەیەكی سیاسییە بۆ رێكخستنەوەی حزبایەتی‌و نوێكردنەوەی بەھا گشتییەكانی.


شه‌حنی مۆبایل و لاپتۆپ بۆ چه‌ندان مانگ!\n23/5/2016 09:49 AM\nزانایانی بواری ته‌كنه‌لۆژیای نانۆ، له‌بواری دروستكردنی پاترییه‌كی نوێدا سه‌ركه‌وتوو بوون و ئه‌مه‌ش بووه یه‌كێك له‌پێشكه‌وتنه گرنگه‌كان له‌و بواره‌دا.\nله‌ڕێگه‌ی ته‌كنه‌لۆژیای نانۆوه، كه یه‌كێكه له‌نوێترین و ناوازه‌ترین جۆری ته‌كنه‌لۆژیا، پوخته‌ی ئه‌م زانسته بریتییه له‌وه‌ی كه مرۆڤ ده‌ست به‌سه‌ر وردترین یه‌كه‌ی پێكهاته‌ی مادده‌دا ده‌گرێت. توانرا پاتری ئامێره ئه‌لیكترۆنییه‌كان دروستبكرێت. تایبه‌تمه‌ندی ئه‌م پاترییه‌ش ئه‌وه‌یه كه بۆ ماوه‌یه‌كی درێژ بارگاویكردنه‌وه‌ی ناوێت "شه‌حن".\nبه‌پێی راگه‌یاندنی دامه‌زراوه‌یه‌كی دروستكردنی ئامێری مۆدێرن به‌شێوازی نانۆ ته‌كنه‌لۆژی، هاتووه كه زانایان توانیان پاتری ئامێره زیره‌كه‌كانی وه‌ك لاپتۆپ و مۆبایل دروستبكه‌ن، كه بۆماوه‌ی چه‌ندان مانگ بارگه‌كه‌ی دانابه‌زێت.\nزانایان بۆ دانانی وایه‌ری په‌یوه‌ستبوونی پاتری به‌ئامێره‌كه‌وه، سوودیان له‌وایه‌ری كانزایی تایبه‌ت به‌نانۆ ته‌كنه‌لۆژی وه‌رگرتووه. به‌م رێگه‌یه‌ش توانیان به‌وه بگه‌ن كه ئامێر پاش پڕبوونی به‌وزه‌ی كاره‌با، بۆ چه‌ندان مانگ پێویستی به‌بارگاویكردن نه‌بێته‌وه. هه‌روه‌ها ته‌مه‌نی پاتری تایبه‌ت به‌نانۆ ته‌كنه‌لۆژی، ته‌مه‌ندرێژترن له‌پاترییه كانزاییه‌كانی تر.\nنانۆ ته‌كنه‌لۆژی سه‌ركه‌وتووترین و نوێترین ته‌كنه‌لۆژیایی سه‌رده‌مه، كه مرۆڤ ده‌ستی پێگه‌یشتبێت. لای زۆر كه‌س به‌په‌رجووی مرۆڤ "موعجیزه‌ی مرۆڤ" ناوبانگی هه‌یه‌و بۆ زۆر بواری وه‌ك ته‌ندروستی و پیشه‌سازی و هونه‌ری و ئامێرسازی... هتد به‌كارده‌هێنرێت و سه‌ركه‌وتوو بووه.


11:23 - 2022-05-21\nرێوڕەسمی دابەشکردنی «خەڵاتی زێڕینی بلە» بۆ ساڵی 2022، رێوڕەسمێکی سەنگین و تایبەت بوو. خۆ خوانەکردە قسەکردن لەسەر سەنگینیی رێوڕەسمەکەی ئەمساڵ و ئەو کەسانەی خەڵاتکران، کەمکردنەوە نییە لە سەنگ و پێگەی ئەو کەسانەی کە پێشتر لەو رێوڕەسمەدا خەڵاتکراون، بەڵکو قسەکردنە لەسەر دابەشکردنی خەڵاتەکە بەسەر کەسایەتییەکان لە پانتاییەکی جوگرافیی فراوانتر و هەمەڕەنگیی کەسایەتییەکان بەجۆرێک کە هەموو کوردستان و کوردزمانێک دەتوانێت ببێتە خاوەنی ئەو خەڵاتە.\nهەروەک ئەمساڵ لەبری پێنج خەڵات کرایە هەشت خەڵات، ئەوەش بۆ هەشت پسپۆڕیی لە سێکتەری جیاوازدا کە بریتیبوون لە سەڵاحەدین دەمیرتاش، نەسرین عەبدوڵڵا، بەدیعە دارتاش، ئاکۆ غەریب، سەعد بەشیر ئەسکەندەر، جەمیلە جەلیل، شەهرامی نازری و سەڵاحی ئاشتی.\nکە یەکێک لەوان سیاسەتمەدارێکی زیندانیکراوی خەباتکارە لە پێناوی ئاشتی و دیموکراسیدا لە باکووری کوردستان و یەکێکیان فەرماندەیەکی سەربازیی ژنە و تەوارێکی چاپوک و نەبەزی شەڕڤانانی رۆژئاڤایە، خانمێکی شانۆکاری پایتەختی رۆشنبیرییش یەکێکی تر بوو لەوانەی خەڵاتکران.\nخەڵاتکردنی هونەرمەندێکی مەزنی شێوەکار کە لە دەرەوەی پسپۆڕییەکەی خۆیەوە، مۆزەخانەی ئەمنە سوورەکەی کردۆتە تابلۆیەکی شێوەکاری کە تاوانەکان و ئامرازی تاوانە نامرۆڤانەکانی بەعسی کردۆتە تابکۆیەکی زیندوو تا بۆ نەوە بەدوای نەوەی بگێڕێتەوە.\nکوردێکی فەیلی خەڵاتکرا کە لەڕێی پسپۆڕیی خۆی و پەیوەندیی کەسییەوە توانیوێتی کۆپیی هەموو ئەو بەڵگەنامانەی رژێمی پیشوو لە ئەمریکاییەکان وەربگرێتەوە کە زۆرێک لە تاوانە گەورەکانی رژێم بەرامبەر گەلی کوردستان دەسەلمێنێت لە زاری خۆیانەوە.\nخانمێکی کوردی ئەرمینیاش یەکێکی دیکەیە لەو کەسانەی خەڵاتی زێڕینی بلەیان پێ بەخشرا کە سەدان بەستە و حەیران و لاوانەوەی کوردیی بە تێکست و نۆتەوە نووسیوەتەوە و لە فەوتان رزگاری کردوون.\nهونەرمەندێکی زوان شیرینی کرماشانی رۆژهەڵاتی کوردستان کە باڵای هێندەی کێوی بێستوونە، خەڵاتی زێڕینی بلەی پێبەخشرا.\nنووسەر و مێژوونووسێکی رۆژهەڵاتی کوردستانیش خەڵاتکرا کە مێژووی کورد و کوردستان و جوگرافیای وڵاتی کوردی بە برژۆڵەی چاوەکانی نووسیووەتەوە و نەخشەی کێشاوە.\nدانانی کەسایەتییەکان بۆ وەرگرتنی ئەو خەڵاتە، وەفادارییەکی مەزن بوو بۆ دیدگا و تێڕوانینی نەتەوەیی پێشکەوتنخوازانەی مامۆستا ئیبراهیم ئەحمەد کە لە هۆنراوەی داگیرکەری دڵپڕ لەقین-دا دەفەرموێت: هەر کوردم و کوردستانیم، ئەوەش نەک وەک هەستێکی شۆڤێنیستی، بەڵکو بۆ تەئکیدکردنەوەی نەبوونی هەستی شۆڤێنیستی لەلای خۆی ئاماژەی بەوە داوە کە «گەلان هەموو برای منن... هەر زۆردارانم دوژمنن». هەروەها وەکیەکیی و یەکسانی ژن و پیاو. لەسەروو هەموو ئەوەشەوە ناساندن و ئاشکراکردنی سەربازە گومناوەکانی کوردەواری.\nدەستتان خۆش و گیانی مامۆستا شاد


Comments Off on خه‌ڵوه‌تگه … مارف عومه‌ر گوڵ\nComments Off on هه‌وار …. مارف عومه‌ر گوڵ\nComments Off on من ، له ده‌قێكی سێ گۆشه‌ییدا ….. مارف عومه‌ر گوڵ\nComments Off on هۆنراوه‌یه‌كی ئه‌لیكساندر بلۆك\nComments Off on ئه‌ی دڵ ! جارانت له كوێ و ئێستات به‌ره‌و كوێ\nComments Off on غه‌درت كرد ! …. مارف عومه‌رگوڵ\nComments Off on به‌ره به‌یان…… شیعری :ئه‌لیكساندر بلۆك\nComments Off on ته‌مێك شێركۆ بێكه‌سی به‌جێهێشت‌و شێركۆش‌و ته‌مه‌كه‌ش منیان كه‌مه‌ندكێش كرد !\nComments Off on شیعرێكی ئه‌لیكساندر بلۆك … له دوو تاقیكردنه‌وه‌دا\nComments Off on سه‌ری به‌ردم شكاندو ،ده‌ستم ناچێته باڵی په‌پوله\nComments Off on ملوانكه‌یه‌ك له ئه‌ستێره دووره‌كانی گه‌ڵاڕێزان\nComments Off on خه‌ج و سیامه‌ند …. مارف عومه‌ر گوڵ


چەند رێنماییەکی گرنگ بۆ ئەوەی خواردنەکەت هەمیشە تازە و نوێ بێت – تۆڕی میدیایی خەڵک\n2019/07/10 - 4:59 PM\nهه‌موومان ڕۆژانه به‌شێك له‌و خواردنه‌ی كه ده‌مێنێته‌وه هه‌ڵی ده‌گرین بۆ ئه‌وه‌ی دواتر به‌كاری بهێنینه‌وه، به‌ڵام بۆ ئه‌وه‌ی خواردنه‌كه‌ت هه‌ر به تازه‌ی بمێنێته‌وه به‌م جۆره‌ی خواره‌وه هه‌ڵی بگره:\nده‌توانیت شیر بكه‌یته فرێزه‌ره‌وه‌و به به‌ستوی هه‌ڵی بگریت، به‌ڵام نابێت له 4 بۆ 6 زیاتر بێت.\nتا ئێستا ئه‌وه‌ت زانیوه كه ده‌توانیت هێلكه به شكاویش هه‌ڵبگریت؟ یان بۆنمونه كاتێك سپێنه‌كه‌ی به‌كاردێنیت ده‌توانیت زه‌ردێنه‌كه‌ی له به‌فرگردا هه‌ڵبگریت، ته‌نها كه‌مێك خوێی پێدا بكه‌و بیكه به‌فرگره‌وه.\nسێو بۆ ماوه‌یه‌كی زۆر له به‌فرگردا ده‌مێنێته‌وه به‌بێ ئه‌وه‌ی تێك بچێت، بۆ ئه‌وه‌ی ته‌مه‌نی درێژتر بكه‌یت با سێوه‌كان به‌ریه‌ك نه‌كه‌ون، ده‌توانیت بۆنمونه له كاغه‌زی بپێچیت.\nگه‌ر ده‌ته‌وێت گوێزه‌ر به تازه‌ی بهێڵیته‌وه له نێو لمدا هه‌ڵی بگره.\nده‌توانیت پیاز تا ئه‌و كاته‌ی به‌كاری ده‌هێنیت بكه‌یته په‌رداخێك ئاوه‌وه.\nبۆ هێشتنه‌وه‌ی سه‌وزه به تازه‌یی له نێو شوشه‌ی سه‌رداخراودا هه‌ڵی بگره.\nخەیار بە بەستووی بدە لە ڕوخسارت، پێست زۆر گەنج دەکاتەوە، چۆن ئەو کارە دەکەیت؟


◄ Resultaat: Found 103, page 1 of 11 Artikelen per pagina: 🗐 1 🗐 5 🗐 10 🗐 25 🗐 50 🗐 100\n👫 ئارام محەمەد/کفری Biografie\n📅 Toegevoegd op Jun 26 2017 4:28AM\n👁 Dit item is 2,106 keer bekeken\nشوێنەوارناس /کفری [ Meer... 👁] ✖ ✖ 0 0 ✔ 80% ✍ E.Î.F. 26-6-2017 4:28:33\n👫 ئازاد تەها Biografie\n📅 Toegevoegd op Jun 24 2017 4:58PM\n👁 Dit item is 2,671 keer bekeken\nلێپرسراوی راگەیاندنی بەڕێوەبەرایەتی هاتووچۆ لە پار [ Meer... 👁] ✖ ✖ 0 1 ✔ 82% ✍ E.Î.F. 24-6-2017 16:58:18\n✌ ئازاد دوکەڵەیی Martelaren\n📅 Toegevoegd op Jun 14 2017 5:51PM\nدانیشتوی گوندی دووکەڵە دەشتی هەولێر بوو، لە 198 [ Meer... 👁] ✖ ✖ 1 0 ✔ 99% ✍ E.Î.F. 14-6-2017 17:51:05\n👫 ئاسۆ هاشم Biografie\n📅 Toegevoegd op Jun 14 2017 11:39PM\n👁 Dit item is 2,264 keer bekeken\nلەدایکبوی 1980 لە شارۆچکەی کۆیە. بەکالۆریۆس و ماس [ Meer... 👁] ✖ ✖ 0 0 ✔ 92% ✍ E.Î.F. 14-6-2017 23:39:15\n🏰 ئاغلەجەر Plaatsen\n📅 Toegevoegd op Jun 5 2017 7:08AM\nئاغلەجەر گوندێکی بچکۆلە بووە نزیکی سورقاوەشان سەرب [ Meer... 👁] ✖ ✖ 0 0 ✔ 84% ✍ E.Î.F. 5-6-2017 7:08:00\n👫 ئاوات محەمەد Biografie\n📅 Toegevoegd op Jul 3 2017 3:08AM\n👁 Dit item is 3,947 keer bekeken\nئاوات محەمەد غەفوور قایمقامی سلێمانی لە پشکی یەکێ [ Meer... 👁] ✖ ✖ 0 5 ✔ 92% ✍ E.Î.F. 3-7-2017 3:08:05\n👫 ئیبراهیم فەتاح قادر زەنگەنە Biografie\n📅 Toegevoegd op Jun 7 2017 4:14AM\n👁 Dit item is 9,607 keer bekeken\nخەباتگێڕی نیشتیمان پەروەر و مرۆڤی ئاشتی کۆمەڵایەتی [ Meer... 👁] ✖ ✖ 1 2 ✔ 99% ✍ E.Î.F. 7-6-2017 4:14:51\n👫 ئەفراح ئیبراهیم Biografie\n📅 Toegevoegd op Jun 15 2017 9:21PM\n👁 Dit item is 2,300 keer bekeken\nئەندامی گروپی کچانی گەرمیان، ژنێکی خاوەن پێداویس [ Meer... 👁] ✖ ✖ 0 1 ✔ 99% ✍ E.Î.F. 15-6-2017 21:21:27\n📷 ئەمیری حەسەن پوور و نەوشیروان مستەفا Afbeelding en tekst\n📅 Toegevoegd op Jul 2 2017 12:12AM\n👁 Dit item is 6,337 keer bekeken\nئەمیری حەسەن پوور و نەوشیروان مستەفا [ Meer... 👁] ✖ ✖ 0 2 ✔ 88% ✍ E.Î.F. 2-7-2017 0:12:39\n👫 ئەڤین عوسمان 2 Biografie\n📅 Toegevoegd op Jun 12 2017 12:45PM\n👁 Dit item is 4,253 keer bekeken\nبەشداربوی کورد ئایدڵ لەدایکبوی سلێمانی 1991 [ Meer... 👁] ✖ ✖ 0 1 ✔ 90% ✍ E.Î.F. 12-6-2017 12:45:02


لیستى گۆڕان پەیوەندیی نێوان هەرێم و حكومەتی فیدراڵ رێکدەخاتەوە\nلیستى (142)ى بزوتنەوەى گۆڕان کاردەکات بۆ بەپیشەییكردن و بە یاساییكردنی ئەركی دانوستان و چاودێریكردنی ئەدای نوێنەرانی گەلی كوردستان لەناو دەسەڵاتە جیاوازەكانی حكومەتی فیدراڵ و وەزارەت و دامەزراوە و دەستە سەربەخۆكانی عێراق لە رێگەی دامەزراندنی دەستەیەكی نیشتمانییەوە، لە پەرلەمان هەڵبژێردرێ و لە‌بەردەم پەرلەمانیشدا بەرپرسیاربێ.\nلە تەوەری سێهەمى بەرنامەى سیاسى بزوتنەوەى گۆڕان بۆ هەڵبژاردنى ئەنجومەنى نوێنەرانى عێراقدا هاتوە؛ بزوتنەوەى گۆڕان رێگەی دەستوری و یاسایی دەگرێتەبەر بۆ چارەسەركردنی پرس و كێشە هەڵپەسێراوەكانی نێوان هەرێمی كوردستان و بەغدا، بۆ بەدیهێنانی هاوسەنگی و شەراکەتی راستەقینە لەسەرجەم بوارەکاندا.\nتەوەری سێهەم: پەیوەندیی نێوان هەرێمی كوردستان و حكومەتی فیدراڵ\nگرتنەبەری رێگەی دەستوری و یاسایی بۆ چارەسەركردنی پرس و كێشە هەڵپەسێراوەكانی نێوان هەرێمی كوردستان و بەغدا، بۆ بەدیهێنانی هاوسەنگی و شەراکەتی راستەقینە لەسەرجەم بوارەکاندا.\nجەختکردنەوە لە بەشداریی هەرێمی كوردستان، لە داڕشتنی سیاسەتی دەرەوەی عێراق و كردنەوەی نوێنەرایەتی هەرێمی كوردستان لە باڵیۆزخانەو كونسوڵگەرییەكاندا، بە گوێرەی بڕگەی ٤ لە مادەی (١٢١)ی دەستوری هەمیشەیی عێراق.\nکاراکردنی مادەی (١٤) ی دەستوری هەمیشەیی عێراق و یاسای زمانە فەرمییەکان، سەبارەت بە؛ زمانی كوردی زمانەکانی تر، وەكو زمانێكی فەرمی لەسەر ئاستی عێراق لە دامەزراوە فیدراڵییەكاندا.\nبە پیشەییكردن و بە یاساییكردنی ئەركی دانوستان و چاودێریكردنی ئەدای نوێنەرانی گەلی كوردستان لەناو دەسەڵاتە جیاوازەكانی حكومەتی فیدراڵ و وەزارەت و دامەزراوە و دەستە سەربەخۆكانی عێراق. لەڕێگەی دامەزراندنی دەستەیەكی نیشتمانییەوە، لە پەرلەمان هەڵبژێردرێ و لە‌بەردەم پەرلەمانیشدا بەرپرسیاربێ.\nبەدۆكیۆمێنتكردن و ئەرشیفكردنی دانوستانەکانی نێوان نوێنەرانی گەلی كوردستان و نوێنەرانی حكومەتە یەك لەدوا یەكەكانی عێراق، لەمێژوی دور و نزیك. بەو دانوستانانەش لەگەڵ نوێنەری حیزبەکاندا ئەنجامدراون.


ئەو خوایەی لەئەمریكایە، لەخواكەی ئێوە ناچێت!! - بنکەی روناکبیریی گەلاوێژ :: Gelawej\nئەو خوایەی لەئەمریكایە، لەخواكەی ئێوە ناچێت!!\nوتار Sep 12, 2021\nجارێكیان لەگەشتێكدا بووم لەنێوخۆی وڵاتە یەكگرتووەكان. هەر هێندەی فڕۆکەكە گەیشتە ئاستێكی بەرز، سەرم نا بەپەنجەرەكەوە، تا سەیری خوارەوە بكەم. دیمەنەكەم بەڕونی لەبەرچاوبوو، دەمبینی چۆن شتەكان و شوێنەكان وەك پارچەی (لیگۆ)، شانبەشانی یەك وەستاون. هەر لەخانوو و ئۆتۆمۆبێلەوە، تاشەقام و دەریاچەكان. تابەرزتریش بوینایەتەوە، هەموو شتەكان بچوكتردەبوونەوە.\nپەنجەم بەشوشەی پەنجەرەكەدا دەهێناو ئەندێشەی ئەوەم دەكرد كەهەر بەڕاستی یاری بەزەوی و بەهەموو شتەكانی ناوی دەكەم. بیرم لەو هەموو وردەكاریانەو لەحاڵی خۆم دەكردەوە، تالەپڕێكدا دەنگێك لەناوەوەمدا ڕایچڵەكاندم و پێی وتم: (تۆ لەنێو ئەم گەردونەدا، تەنها پنتێكی بچوكی).\nئامانج لەمن وەك (خاڵێك)، لەنێو ئەم وێنە سەراپاگیرەدا دەبێت چی بێت؟ ئەی پەیوەندیم بەخودای تەبارەك و تەعالاوە دەبێت چۆن بێت، سەروەختێك تەنها وەك پنتێكی بچوك دەمبینێ؟ ئایا من وەك نوقتەیەك، كاریگەری لەسەر خودا جێدەهێڵم؟ یاخود خودا بەگەورەیی خۆی، حیساب بۆمن دەكات كەهیچ نیم و كارم تێدەكات؟\nئاخۆ ئەمە وام لێدەكات هەست بەئازادی بكەم، یان ترس و گۆشەگیری بەسەرمدا زاڵ دەبن؟ ئەوە هەستی لەخۆباییبوونم دەداتێ، یاخود سادەی و خاكی بوون؟ دەمترسێنێ، یان دڵنیایم پێدەبەخشێت؟\nبەكورتیەكەی دەبێت هەست بەچی بكەم و ئایا هەستكردن لێرەدا، دەرگیری شوێنەو پەیوەستە بەشوێنەوە؟\nشانزە ساڵی سەرەتای تەمەنم، لەوڵاتێكی عەرەبیدا بردەسەرو چەمكی یەزدانیش لەوماوەیەدا، لەچوارچێوەیەكی دیاریكراودا خرابووە مێشكمەوە. من مرۆڤێكم لەشوێنێكدا هەم و گوێبیستی ئەو ئامۆژگارییە ئایینیانە دەبم كەكارم تێدەكەن و لەمێشكمدا دەچەسپێن و پێم دەڵێن (ئێمە تەنها بۆ بیركردنەوەو خوداپەرستی دروستكراوین).\nپێویستە مۆراڵیانە ڕەفتار بكەم، چونكە من موسڵمانم. لەگوناه و هەڵە دووردەكەومەوە، لەبەرئەوەی موسڵمانم. گوێڕایەڵی دایك و باوکم بم، چونكە ئایینەكەم فەرمانی ئەوەم پێدەكات. ئیدی بەم چەشنە هەرچی هەبوو نەبوو، پەیوەستبوو بەئایینەوە. ئەوەش گەورەترین هەڵەیەكبوو كەكاتێك هاتمە ئەمریكا هەستمپێكرد.\nپەروەردەبوون بەپەروەردەیەكی سەرومڕ ئیسلامیانە، نەدەمانكات بەپێغەمبەر و نەبەئەولیاو نەبەكەسانێك كەقەرەی گوناه و تاوان نەكەون. ڕەنگە پەروەردەی ئیسلامی بمكاتە ئامێرێكی چاكی وا، تازۆر بەئاسانی خراپ بەكاربهێنرێت.\nدەی كەوابێ بنەمای ڕاست و دروست بۆ پەروەردە چییە؟\nلێرەدا هەندێ شتی ناكۆك و پێچەوانە باس دەكەم. كچێكی هاوڕێم مەسیحیەو جلوبەرگی كورت لەبەر ناكات، لەبەرئەوەی شەرم دەكات. ئەمە لەكاتێكدا كچە موسڵمانەكەی هاوڕێم دوای جیابونەوەی دایك و باوكی، بەرەو بێباوەڕی ملی ناو دەڵێت: (ئێستا ئازادبووم). هەرچەندە لەقوتابخانەی ئیسلامیش خوێندویەتی. هاوڕێیەكی كوڕیشم هەیە ئەتایستە (لەبەر خۆشەویستیان) بێگوێی دایك و باوكی ناكات، هەرچەندە ئایەتی (وبالوالدین أحسانا)شی نەبیستووە.\nژنە بەڕێوەبەرێكی عەرەب، دەرفەتی ئەوە دەقۆزێتەوە ژنە فەرمانبەرێكی عەرەبی بەردەستی باری لارەو پێویستی بەئیشەكەیەتی، دەچێت چەكەكەی بەنوقسانی بۆ دەنێرێ، كەچی بەڕێوەبەرێكی ژنی ئەمریكی چەكەكەی وەك خۆی و وەك چۆن لەسەری ڕێكەوتون، بۆ دەنێرێت و هەردووكیشیان لەهەمان شوێندا كاردەكەن.\nگەنجێكی ئەمریكای دێت و بەفەرمی هاوسەرگیری لەگەڵ خۆشەویستەكەیدا دەكات، ئەگەرچی كچەكەش دوچاری شێرپەنجە بووە. كەچی لەولاوە گەنجێكی عەرەب دێت و بۆخاتری وەرگرتنی ڕەگەزنامە، هاوسەرگیری لەگەڵ خانمێكی ئەمریكیدا دەكات و پاشان لێی جیادەبێەوە. بێئەوەی گوێ بەوەبدات كەئەو خانمە مرۆڤەو هەستی هەیە.\nئەوانە هۆكارەكانی چین و بۆ وایە؟ تۆ بڵێی هی ئەوەبێت كەخودای ئەمریكا، جیاواز بێت لەو خودایەی لەوڵاتانی عەرەبیدایە؟ هەر بۆیە كاتێكیش دێن بۆ ئەمریكا، خواكەی خۆیان دێنن و بەو نامۆراڵیە ئایینیەی خۆشیان، هەڵسوكەوت دەكەن.\nمن لێرە زۆر هەڵسوكەوتم لەگەڵ عەرەب و لەگەڵ خەڵكی دیكەدا كردووەو جیاوازیەكی زۆرم بینیوووە لەنێوانیاندا. ئەویان لەهەمووشتێكدا چاو برسیانەو بەهەڵپەوە ڕەفتار دەكات و ئەوانی دیش (نامەوێت بەشان و باڵیاندا هەڵبدەم)، هەرئەوەندە دەڵێم كەخودا لەناخ و دڵیاندایە.\nئێوە خۆتان دەخەنە ناڕەحەتی و باری سەرشانی خۆتان قورس دەكەن و وادەزانن خوا لەخۆتان ڕازی دەكەن، لەكاتێكدا ڕەزامەندی و بەزەیی هاتنەوەی خودا بەنەتەوەیەكەدا، لەبەر ڕەفتار جوانیانە، نەك لەبەر ئەوەبێت بەچاكی خواپەرستی دەكەن.\nسەر بەهەر وڵاتێكی عەرەبیدا دەكەم، دزیم لێدەكرێت و گێچەڵم پێدەكەن و لەفەرمانگە حكومیەكاندا بێ ڕێزیم بەرامبەر دەكەن و دوای ئەوانەش دەپرسین، خودایە ئەم هەموو سەختگیریە لەپای چی؟!\nلەوڵاتێكی عەرەبیدا بۆ كارێكی حكومی (هەر زۆر ئاسان و ئاسایی)، ئەمسەرەو سەری دنیام كردو چەندین ڕۆژ و هەفتەی خایاندو وڵاتەكەم بەجێهێشت و كارەكەم هەر تەواونەبوو، كەچی لەوڵاتە یەكگرتووەكانی ئەمریكا، لەماوەی دوو ڕۆژدا پاسپۆرتی ئەمریكیم دەركرد. بەپۆستدا داواكەم ناردو دوای دوو ڕۆژ هەر بەپۆستدا، پاسپۆرتەكەم وەرگرتەوە.\nدوای ئەو هەموو ماجەرایە، كابرا دێت چەپڵە بۆ حكومەتی وڵاتەكەی دەكوتێت (كەخستویەتیە سەرساجی عەلی و گۆشتی خواردووەو خوێنی مژیووە) و دەست بۆ ئاسمان بەرز دەكاتەوەو نزا دەكات و دەڵێت: (خوایە بۆ خاتری گەورەیی خۆت، ئەمریكا تەفر و توناكەیت). بەردەوام دەست بەدەس نوێژو تابەرەبەیان خەریكی شەونوێژ بیت و دوعای شەڕ لەوڵاتێك بكەیت پڕ خێرو بێرو شتی باشەبێت، لێت وەرناگیرێت و دەستی لێبخەرە ژورسەرت.\nسەرم لەفەرمانڕەوایانی ستەمكار سووڕ نامێنێ و زوڵم و ناهەقیان بەسەیر نازانم، مادامەكی هاوڵاتیانیان سەر شۆڕ و دەرهەق بەیەك شەڕانگێز و داخ لەدڵ بن. پێشبینی ماڵوێرانی گەورەتر دەكەم، مادامەكی خەڵك و خوا سەرقاڵی ئەوەن، ڕقیان لەیەکتری بێت و یەكدی ببوغزێنن.\nلەبەرامبەر ئەوانەدا هیواخوازم، خەڵك ئەو خودایە بپەرستن كەمن لەئەمریكا بینیم. خودای سۆز و بەزەیی، نەك خودای دڵڕەق و خۆسەپێنەر. خودای خۆشەویستی، نەك خودای شەڕ. خودای دڵان، نەك خودای گوناهەكان.\nوەك چۆن لەناو مزگەوتەكاندا دەیپەرستن، لەدەرەوەشدا هەروا بكەن. چۆنتان پێ خۆشە وەها ڕوی تێبكەن و بیپەرستن، بەچ جۆرێك ڕوتان تێكرد، هەر بەوجۆرە دەیدۆزنەوە.


کچێکی سۆماڵی موسڵمان دەبێتە کاندیدی دیموکراتەکان لە ویلایەتی مینیسۆتا\nکچێکی سۆماڵی موسڵمان بووە کاندیدی دیموکراتەکان بۆ هەڵبژاردنەکانی ئەنجومەنی نوێنەرانی ویلایەتە یەکگرتووەکانی ئەمەریکا لە ناوچەیەکی ویلایەتی مینیسۆتا.\nئیلهان عومەر زۆرترین دەنگی بەدەستهێنا لە هەڵبژاردنە بەرایـیەکانی دیموکراتەکان کە دوێنێ سێشەممە لە بازنەی پـێنجی ویلایەتی مینیسۆتا بەڕێوەچوو. ئیلهان کە لە نێو شەش کاندیدی دیکە بوو، توانی بە تەنیا خۆی 48%ی دەنگەکان بەدەستبهێنێت، ئەمەش لە کاتێکدا تەنیا کەمتر لە 17% ی دانیشتوانی ئەو بازنەیە ڕەش پـێستن.\nلەگەڵ ڕاگەیاندنی ئەنجامە بەرایـیەکان، ئیلهان خۆشحاڵی خۆی دەربڕی و سوپاسی هەموو ئەو کەسانەی کرد کە دەنگیان پـێدابوو و کۆمەکی هەڵمەتی هەڵبژاردنەکەیان کردبوو.\nگوتیشی" دوو ساڵ لەمەوبەر زۆرێک لە ئێمە لێرە کۆبووینەوە بۆ تۆمارکردنی ساتێکی مێژووی، ئەویش هەڵبژاردنم بوو بۆ ئەندامێتی ئەنجومەنی نوێنەرانی مینیسۆتا. ئەمڕۆش زیاتر لەو کاتە پـڕ جۆش و خرۆشم کە کۆبووینتەوە بۆ تۆمارکردنی ساتێکی دیکەی مێژوویی، چونکە وا بەرەو واشنتن دڕۆین."\nبەم ئەنجامە ئیلهان عومەر لە هەڵبژاردنە گشتیـیەکەی مانگی یازدە دەبێتە ڕکابەری جێنێفەر زلنسکی براوەی کۆماریـیەکان لەو بازنەیە.\nجێی ئاماژەیە ئیلهانی تەمەن 36 ساڵ لە دایکبووی مەکادیشۆی پایتەختی سۆماڵە و تەمەنی منداڵی لە کەمپـێکی ئاوارەکان لە کینیا بەسەربردبوو، پاشان لە ساڵی 1995 بە خێزانەوە کۆچیان بۆ ئەمەریکا کرد، سەرەتا لە ویلایەتی ڤێرجینیا نیشتەجێبوون، دواتر ڕوویان لە ویلایەتی مینیسۆتا کرد. ساڵی 2011لە زانکۆی نۆرث داکۆتا بڕوانامەی بەکالۆریۆسی لە زانستە سیاسیـیەکان وەرگرت. ساڵی 2016 بووە ئەندامی ئەنجومەنی نوێنەرانی ویلایەتی مینیسۆتا، بەمەش یەکەم کچە موسڵمان بوو بچێتە ناو ئەنجومەنی ویلایەتێکی ئەمەریکاوە.


Thursday, 08.22.2019, 8:48\nکاتێ بارانبارینێکی زۆر و بەلیزمە دائەبارێتە سەر زەوی، باڵنەدەکان هەر زوو فریای خۆیان ئەکەون وهەریەكە و پەناو پاساریك ئەگرێ تا بارانەکە خۆش ئەکاتەوە. هەندێ جار ڕێئەکەوێ ؛ چۆلەکەیەك لەوانی تر دائەبڕێ و جێگەیەك بۆ ئەو نامێنێ خۆی تیا مەڵاس بدا تا تاوەکە ئەوەستێ،بۆیە ئەکەوێتە بەر شاڵاوی ئەو تاوە زۆرە و پەڕو باڵی وەك ئەوەی لە سەتەڵێ ئاوت هەڵکێشابێ،ئاوا ئاوی لێ ئەچۆڕێ و پەل و پۆی لەفڕین ئەکەوێ.بۆیە لەو کاتانەدا توانای فڕینیان کەم ئەبێتەوە و لەشوێنی خۆیان ناتوانن بەئاسانی بجوڵێن.\nئەوانەی ئەمڕۆ لەباشوور خۆیان سەپاندوە و بە زەبری کلی داگیرکەران میلەتیان چەوساندۆتەوە و تاکی کوردیان هاڕڕاندوە، لە خیانەت و جاشێتیدا هیچ شوێنکیان نەماوە گەردی پاکی پێوە مابێ. جگە لە دوو بنەماڵەکەی تاڵەبانی و بارزانی،،،،زۆربەی زۆری ئەوانەی لەخوار ئەوانەوەن، کەم تا زۆر بۆڕ بۆڕیانە تا زیاتر خیانەت بکەن و ببنە گوێ مستی دوژمن و داگیرکەران. دەسەڵاتی داسەپیوی باشوور لەم پەڕی چەپ و ڕاستیەوە تا ئەگاتە ئیسلامی و نا ئیسلامیانەوە گەڕی خیانەتیانە و خەون بەوە ئەبینین کە هەرزوو ببنە جاشی ئەم داگیرکەر و ئەو دوژمن. ژمارەی ئیتلاعات و میتی تورکی تەنها وابەستەی مەسعود و جەلال و بنەماڵەکانیان نیە و بەس، بەڵکە نەوەکانیان و ئەوانەی لەگەڵیاندان هەنگاوی گەلێ خێرا ئەنێن تا دەستی دوژمنان و داگیرکەران ڕاموسێن و پەلیان بگرن و چاو ساغیان بۆ بکەن.\nئەمانە بۆنی نەوت و دۆلار تا سەرکونی لووتیان هاتوەو بەهەر کلۆجێك بێ خۆیان ئەگەیننە مەکۆی دۆژمنان و داگیراکەرانی نیشتمان. هیچ نەماوە سڵی لێبکەنەوە و شتێك نەماوە بەناوی شەرم و ڕۆمەتەوە. سەردەمێکیان دروست کردوە جاش و خۆفرۆش و خاین بۆتە مۆدێل و نایەڵن کەسی تر بیر لەو کارە بکاتەوە جگە لەخۆیان و نەوەکانیان،،سەد حەیف و مەخابن، ئەم مۆدێلە لامان بۆتە کلتوور و ڕۆژانە دەستیان ئەگووشین و سێڵفیان لەگەڵ ئەگرین. ئەوان بە تۆپەڵێك خیانەتەوە باسی کوردایەتی ئەکەن و چەپلەلێدەریان هەر ماوە.\nدەسەڵاتی باشوور نمونەی دەسەڵاتی دز،چەتە،خۆفرۆش و دەست پانکەرەوە لەدوژمن و داگیرکەرانی کوردستان کەش وژینگەیەکی نامۆیان بۆ ڕۆڵەکانی نیشتمان دروست کردوە کە ڕەنگە بەعس گەر بێتەوە وانە لەمانەوە فێربیتەوە. ڕۆڵەی نیشتمان جگە لەڕزگاربوون لەم جۆرە ڤایرۆسە هیچ چارەسەرێکی تریان نیە و پێوستە دەستە وەستان نەوەستن و چیتر چارەنووسی خۆیان نەدەنە دەست نادیار،،، دوور کەوتنەوە لەکێشە بنەڕەتی و داهاتوەکانیان ئامانجی ئەم دەسەڵاتەیە و ئەبێ هۆشیار بن. خۆ ڕێكخستن، هەنگاونان بەرەو بیرکردنەوەیەك لەگەڵ بیرکردنەوەی سەردەم بگونجێ و ئامانجی بۆ داهاتوویەکی باش پێبێ،ئەرکە ، نەوەك پێوستی.\nهەزار جار جەژنتان پێرۆز\nهەڵەیەکی سەلاحەدەین دەمیرتاش


دکتۆر ئه‌مین فه‌ره‌ج\nڕەجەب تەیب ئەردۆغان باسی لەوەش کردووە کە هاوکاتی بەشدارییەکەی لە کۆبوونەوەی ساڵانەی ئەنجومەنی گشتی نەتەوە یەکگرتوەکاندا لەگەڵ حەیدەر ئەلعەبادی سەرەک وەزیری عێراقدا کۆدەبێتەوە سەبارەت بە نیگەرانییەکانی بەغدا و ئانکەرە بەرامبەر بە ڕیفراندۆم.\nیەکێک لە پرسیارەکان ئەوەیە ئایا تورکیا و عێراق پێکەوە دەتوانن ببنە فاکتەری ڕێگەگرتن لە ئەنجامدانی ڕیفراندۆم بۆ سەربەخۆیی هەرێمی کوردستان؟\nدکتۆر ئەمین فەرەج، پسپۆڕی زانستە سیاسییەکان لە زانکۆی سەڵاحەدین دەڵێت وەڵامی ئەو پرسیارە دەکەوێتە سەر ویست و سوربوونی لایەنە کوردستانییەکان لەلایەک بە تایبەتیش پارتی دیموکراتی کوردستان بە پلەی یەکەم و ئەوجاش لایەنەکانی تری پشتیوانی لە ڕیفراندۆم دەکەن و دەشڵێت لە ڕاستیدا ئەگەر تورکیا بیەوێت و مەبەستی بێت دەتوانێت فشارێکی گەورە بخاتە سەر هەرێمی کوردستان تا ڕێگربێت لە ئەنجامدانی ڕیفراندۆم، یان هەر هیچ نەبێت تەگەرە دەخاتە بەردەم هەنگاوەکانی پاش ڕیفراندۆم بۆ ڕاگەیاندنی دەوڵەتی سەربەخۆ.\nلە میانەی وتووێژەکەیدا لەگەڵ بەڵێن ساڵح، دکتۆر ئەمین فەرەج ئاماژەش بەوە دەکات جۆری پەیوەندییەکانی نێوان هەرێم و تورکیا ئاڵۆزە و دەڵێت ئەو گرێبەستە پەنجا ساڵیەی مۆرکراوە تەنها لە دەزگاکانی ڕاگەیاندنەوە بیستراوە و ناوەڕۆکەکەی چییە، نەزانراوە.\nدکتۆر ئەمین لەوبڕوایەدایە پێویستە هەرێم بە یەکەوە مامەڵە لەگەڵ فشارەکاندا بکات، وە دەڵێت قایل نەبوونیعێراق بەم ڕیفراندۆمە وەهای کردووە کاردانەوەی وڵاتانی ناوچەکە و وڵاتانی تری جیهانیش بەهێزبن.\nوتووێژ لەگەڵ دکتۆر ئەمین فەرەج